<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0133">O-0133/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1473">Gérard Deprez</PERSON> a(z) <COMMITTEE COMMID="824">Állampolgári Jogi, Bel- és Igazságügyi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0133">Tárgy: A szabadságon, a biztonságon és a jog érvényesülésén alapuló európai térség (FSJA) megvalósulása terén 2008 során elért haladás</OBJECT><CONTENT><PARA>Az Európai Tanácsnak 2009 végén kell elfogadnia a jog érvényesülésén alapuló európai térségre vonatkozó új, többéves programot. A tamperei csúcstalálkozó után tíz évvel az Európai Unió vívmányai alapvető fontosságúakká váltak, még akkor is, ha azok mérlege inkább a kormányok közötti együttműködés felé billen el, nem annyira a polgárok alapvető jogainak európai szintű védelme és megőrzése, mint inkább a biztonsági kérdések területén.</PARA><PARA>Ennek tükrében a jog érvényesülésén alapuló európai térség többéves programjának készítésekor a Bizottság:</PARA><PARA>(a) Egyet fog-e érteni az EP 2008. szeptember 25-én elfogadott első ajánlásaival?</PARA><PARA>(b) Osztani fogja-e azt a nézetet, hogy a jog érvényesülésén alapuló európai térség tényleges célja az alapvető és állampolgári jogok védelmének erősítése mind nemzeti, mind európai szinten, melyet ambiciózus elvárások kitűzésével kell megvalósítani, ahol a cél az, hogy az Unió területén senki ne érezze magát megkülönböztetés tárgyának?</PARA><PARA>(c) Javaslatot fog-e tenni az eljárási garanciák tekintetében, és az Európai Bíróság legutóbbi ítéleteinek tükrében felül fogja-e vizsgálni az úgynevezett feketelistákról szóló uniós rendeletek jogi keretét?</PARA><PARA>(d) A civil társadalommal és a nemzeti parlamentekkel folytatandó párbeszéd kialakításán keresztül létre fog-e hozni megvalósítható útitervet az európai bevándorlási, menedékjogi és integrációs megállapodás végrehajtása céljából?</PARA><PARA>(e) A nemzeti igazságszolgáltatási rendszerek kölcsönös átjárhatóságának javításával, az intézkedések (pl. az európai bizonyításfelvételi parancs) kölcsönös elismerésének erősítésével, a hálózatok és szolgáltatások (a bűnügyi nyilvántartások összekapcsolásához hasonló) együttműködtethetőségével, valamint az Európai Igazságügyi Képzési Hálózat megerősítésével létre fog-e hozni egy átfogó igazságügyi teret, ahogyan azt az Európai Unió Tanácsa nemrégiben javasolta?</PARA><PARA>(f) A schengeni és a prümi együttműködés, a bűnüldözési operatív információk cseréjéről szóló svéd kezdeményezés, az Europol által készített rendszeres OCTA-jelentések és a legutóbbi kerethatározatnak megfelelően az adatvédelem kiterjesztése egységes rendszerbe ötvözésén keresztül létre fogja-e hozni az Európai Parlament és a nemzeti parlamentek által ellenőrzött, átfogó és teljes körű európai belbiztonsági stratégiát?</PARA><PARA>(g) Különösen a genfi egyezményben nem részes országok vonatkozásában a prümihez hasonló megállapodásokról, a kiadatásról, a kölcsönös jogsegélyről és a visszafogadásról szóló megállapodásokról folytatott tárgyalásokkal párhuzamosan egy átláthatóbb és átfogóbb FSJA-külpolitika – az olyan nemzetközi fórumokkal, mint az ENSZ, az Európa Tanács és a Hágai Konferencia, valamint az olyan harmadik országokkal, mint az USA, Oroszország stb. történő – kialakításába be fogja-e vonni az Európai Parlamentet és a nemzeti parlamenteket?</PARA><PARA>(h) A legközelebbi FSJA-vonatkozású jogalkotási javaslatokba be fogja-e illeszteni a tagállamoknak szánt azon javaslatot, hogy időben tájékoztassák az állampolgárokat a vonatkozó nemzeti végrehajtási szabályokról, valamint hogy nevezzék meg az uniós intézkedések végrehajtásáért felelős nemzeti hatóságot?</PARA></CONTENT></QUEST>