<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000185">O-000185/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96871">Michael Theurer</PERSON>, <PERSON ID="97229">Niccolò Rinaldi</PERSON>, <PERSON ID="96955">Catherine Bearder</PERSON>, <PERSON ID="4335">Marielle De Sarnez</PERSON>, <PERSON ID="96873">Jürgen Creutzmann</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR><TI-AUTHOR><PERSON ID="1055">Godelieve Quisthoudt-Rowohl</PERSON>, <PERSON ID="4246">Othmar Karas</PERSON>, <PERSON ID="28219">Daniel Caspary</PERSON>, <PERSON ID="1073">Cristiana Muscardini</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR><TI-AUTHOR><PERSON ID="2037">Robert Sturdy</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR></TI><OBJECT OBJID="OBJ000185">Tárgy: A kkv-k tevékenységének nemzetközivé tétele</OBJECT><CONTENT><PARA>A globalizáció jóvoltából a kkv-knek a többi országból, többek között az Unión kívüli feltörekvő gazdaságokat képviselő országokból érkező egyre növekvő konkurenciával kell szembenézniük. Ez a kihívások mellett lehetőségeket is jelent. A versenyképesség fenntartása, a növekedés biztosítása és a vállalkozás fenntarthatóságának támogatása érdekében a kkv-knek nemzetközi tevékenységet kell folytatniuk (pl. import, export, közvetlen befektetés külföldön, külföldi alvállalkozók alkalmazása vagy alvállalkozói tevékenység folytatása külföldön). Bár az uniós vállalkozások több mint 90%-át a kkv-k teszik ki, csak igen kis hányaduk tart fent kereskedelmi kapcsolatot harmadik országokkal: az uniós kkv-k csupán 29%-a importál (ebből 50% importál a belső piacon kívülről) és csak 25%-uk exportál (ebből 50% bonyolítja az exportot a belső piacon kívül)<FNREF FNIDREF="FN1"/>.</PARA><PARA>1.  A kkv-k nem elegendően tájékozottak az állami támogatási programok, mint az európai vállalkozási hálózat (Enterprise Europe Network) vagy az információs erőforrások, mint a piacrajutási adatbázis (Market Access Database) és az export segélyvonal tekintetében. Milyen konkrét intézkedések révén kívánja a Bizottság a kkv-ket megfelelőbben tájékoztatni a rendelkezésükre álló eszközökről és programokról?</PARA><PARA>2.  Hogyan fogja a Bizottság biztosítani, hogy a Korszerűsített Vámkódexen végrehajtott biztonsági kiigazítások és módosítások ne akadályozzák a jelenlegi egyszerűsített eljárásokat és ne befolyásolják hátrányosan a versenyképességet?</PARA><PARA>3.  A jelenlegi külföldi struktúrákhoz képest (mint például az Európai Külügyi Szolgálat, a kétoldalú kapcsolatokat bonyolító kereskedelmi kamarák vagy a nemzeti vállalkozói szervezetek) az európai üzleti központok milyen hozzáadott értékkel támogatják a kkv-k tevékenységének nemzetközivé tételét, és hogyan lehet a fölösleges munkát elkerülni? Milyen kezdeményezések révén kíván a Bizottság a kereskedelmi kamarákon és egyéb struktúrákon keresztül üzleti kapcsolatokat kialakítani az európai és az Európán kívüli kkv-k között?</PARA><PARA>4.  A harmadik országokban kiírt közbeszerzések fontos piacot jelentenek az európai kkv-k számára (gyakran a GDP 10–15%-át teszik ki). Azonban a harmadik országok gyakran korlátozzák az uniós vállalkozások és ezen belül is a kkv-k részvételi lehetőségét. Milyen fellépéseket tervez a Bizottság annak érdekében, hogy növelje a kkv-k részvételét a harmadik országok közbeszerzési piacán?</PARA><PARA>5.  A nemzetközi kereskedelem elé gyakran akadályokat gördít a termékszabványok közötti eltérés. A kkv-k gyakran nem tudják más országok piaci igényeinek megfelelően átalakítani termékeiket. Mi módon veszi a Bizottság figyelembe a kkv-k sajátos érdekeit a nemzetközi szabványok összehangolásának előmozdítása során?</PARA><FN FNID="FN1">  Forrás: „A kkv-k tevékenységének nemzetközivé tétele”, az Európai Bizottság végleges jelentése 2010., http://ec.europa.eu/enterprise/policies/sme/market-access/files/internationalisation_of_european_smes_final_en.pdf</FN></CONTENT></QUEST>