<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0037-R01">O-0037/10/változat1</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28223">Andreas Schwab</PERSON>, <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="28193">Jean-Paul Gauzès</PERSON> és <PERSON ID="1917">Markus Ferber</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0037">Tárgy: A Google erőfölénnyel való esetleges visszaélése a belső piacon az on-line hirdetések és az internetes információ szabadsága területén</OBJECT><CONTENT><PARA>Az utóbbi hónapokban 2009 augusztusában az olasz, 2010 januárjában a német, 2010 februárjában pedig a francia nemzeti versenyhatóságokhoz fordultak annak megvizsgálását kérve, hogy a Google viselkedése piaci erőfölénnyel való visszaélésnek minősül-e az on-line hirdetések területén, miután több vállalkozás, például a brit Foundem, a német Ciao és a francia ejustice.fr panaszt nyújtott be. A Bizottság a maga részéről a közelmúltban jelentette be, hogy megvizsgálja a benyújtott panaszokat, hivatalos vizsgálatot azonban egyelőre nem indít.</PARA><PARA>Az európai uniós piac összesen több mint 80%-át uraló Google keresőmotorjának piaci erőfölénye belső piaci versenyügyi (piaci erőfölénnyel való esetleges visszaélés az on-line hirdetések területén), valamint az információ szabadságával kapcsolatos kérdéseket vet fel (az egyes weboldalakra történő hivatkozás hiánya, a látható információ válogatása). Keresőmotorja révén a Google olyan egyedi hatalommal rendelkezik, melynek révén manipulálhatja a közönség rendelkezésére bocsátott ismereteket és a webhasználatot. Ennélfogva a Google-nek rengeteg bizalmas jellegű és személyes adata van az internetezőkről. Ezen adatok birtoklása a Google piaci erőfölényével párosulva számos európai polgárt aggaszt.</PARA><PARA>1. Annak nyomán, hogy három tagállamban is megkeresték a nemzeti versenyhatóságokat, nem véli-e a Bizottság szükségesnek, hogy európai szintű hivatalos vizsgálatot indítson a Google on-line hirdetések piacán megnyilvánuló, belső piacon történő erőfölénnyel való esetleges visszaélésével kapcsolatban?</PARA><PARA>2. Milyen mechanizmusokat ítél a Bizottság szükségesnek az on-line hirdetési piac jobb szabályozása érdekében az Európai Unió belső piacán? Tervezi-e a Bizottság, hogy ilyen irányú kezdeményezést terjeszt elő?</PARA><PARA>3. Milyen intézkedésekkel kívánja a Bizottság biztosítani az internetes információ szabadságának védelmét?</PARA></CONTENT></QUEST>