<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000053">H-000053/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 februári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000053">Tárgy: A befektetések védelme az EU és Oroszország között folyó, új partnerségi és együttműködési megállapodásra vonatkozó tárgyalások összefüggésében</OBJECT><CONTENT><PARA>Az Orosz Föderációval folytatott, új partnerségi és együttműködési megállapodásra vonatkozó tárgyalások során vet-e fel a Bizottság a befektetések, különösen az energiaágazat terén megvalósított befektetések védelmére vonatkozó kérdéseket? Tekintettel számos olyan esetre, amikor az európai energiavállalatok az orosz piac elhagyására kényszerültek a pártatlan és tisztességes helyi jogi védelemhez való folyamodás lehetősége nélkül, szándékozik-e a Bizottság a beruházók és az állam közötti vitarendezési mechanizmusra kitérni az új partnerségi megállapodásban, avagy bármely további, az Orosz Föderációval kötendő gazdasági megállapodásban?</PARA><PARA>Mi a Bizottság álláspontja az Energia Charta Egyezmény (ECT) tekintetében? Még mindig reménykedik a Bizottság abban, hogy az orosz kormány újra aláírhatja, és végül megerősítheti az ECT-t? Vagy benne lesznek hasonló, energiaágazati befektetésvédelemmel kapcsolatos rendelkezések az új partnerségi megállapodásban?</PARA></CONTENT></QUEST>