<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000037">O-000037/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>a(z) <GRPOL GRPOLID="2960">EFD</GRPOL> képviselőcsoport nevében</TI-AUTHOR></TI><OBJECT OBJID="OBJ000037">Tárgy: A keresztények üldözése és a Tanács elkötelezettsége a Ρ7_ΤΑ(2011)0021 állásfoglalás elfogadását követően, valamint a szövegtervezet 2011. január 31-i elutasítása a Külügyek Tanácsában</OBJECT><CONTENT><PARA>2011. január 20-án az Európai Parlament elsöprő többséggel elfogadta a keresztények vallásszabadsággal kapcsolatos helyzetéről szóló közös állásfoglalást. Az állásfoglalás szövege a Tanácshoz és a Bizottsághoz intézett megjegyzéseket tartalmaz az Unió külpolitikájával kapcsolatosan: a Parlament hivatalosan és ünnepélyesen emlékeztetni kívánja a többi uniós intézményt, hogy az EU-nak külpolitikai tevékenységében az alapszerződésekben meghatározottaknak megfelelően az emberi jogok védelmének elvét és a harmadik országokkal kötött számos együttműködési és gazdasági megállapodásba foglalt pontos rendelkezéseket kell követnie. </PARA><PARA>Tekintve, hogy – ahogy a legmegbízhatóbb világszintű statisztikai adatokból kiderül – a világ keresztény közösségei vannak leginkább kitéve az üldöztetések és megkülönböztetések különböző formáinak, és tekintve, hogy az utóbbi évek során számos közel-keleti, afrikai és ázsiai országban aggasztó módon kiéleződtek a „kersztényfóbia” különböző jelenségei, a Parlament a 12. pontban felszólította a Külügyek Tanácsát, hogy 2011. január 31-én tartandó ülésén vitassa meg a keresztények üldözésének és a vallásszabadság tiszteletben tartásának kérdését annak érdekében, hogy konkrét eredmények szülessenek a világ bármely részén fenyegetésnek kitett keresztény közösségek biztonságára és védelmére felhasználható eszközök tekintetében. A parlamenti állásfoglalás ugyan kifejezetten és egyértelműen megemlíti a keresztény közösségeket, a Parlament kérésére adott tanácsi nyilatkozattervezetet az olasz, francia és lengyel miniszterek közbelépését követően a Külügyek Tanácsa január 31-i ülésén elutasította: tudomásunk szerint a dokumentum csak határozatlan állításokat tartalmazott az EU külső tevékenységei keretében a vallásszabadság védelme érdekében vállalt szerepvállalásáról, és különösképpen egy esetben sem említette meg a keresztény közösségeket. </PARA><PARA>Tekintettel a szöveg közelmúltbeli visszautasítását, kérdezem a Tanácstól, hogy előreláthatólag mikorra ütemezi be egy, a Parlament iránymutatásait jobban követő új szöveg megtárgyalását. Konkrétan hogyan szándékozza a Tanács a keresztény közösségek biztonságára és védelmére szolgáló eszközöket megvalósítani azokban az országokban, ahol ezek a közösségek üldöztetésnek és megkülönböztetésnek vannak kitéve?</PARA></CONTENT></QUEST>