<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0093">O-0093/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97017">Ulrike Lunacek</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR><TI-AUTHOR><PERSON ID="96892">Roberto Gualtieri</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0093">Tárgy: A kazettás bombákról szóló egyezmény (CCM) 2010. augusztus 1-jei hatálybalépéséről és az Európai Unió szerepéről</OBJECT><CONTENT><PARA>A <ANCHOR ID="1" FAMILY="TA" TYPE="P6-TA" YEAR="2008" NUMBER="0565">P6_TA(2008)0565</ANCHOR>. és a <ANCHOR ID="2" FAMILY="TA" TYPE="P7-TA" YEAR="2010" NUMBER="0061">P7_TA(2010)0061</ANCHOR>. számú állásfoglalásaiban az Európai Parlament sürgette a tagállamokat, hogy írják alá és ratifikálják a kazettás bombákról szóló egyezményt, valamint felkérte a Tanácsot és a Bizottságot, hogy a tagállamokat és a harmadik országokat segítsék ebben. A 2008-as állásfoglalás arra is kérte a Tanácsot és a Bizottságot, hogy nyújtsanak segítséget a kazettás bombák által érintett országoknak, régióknak és lakosságnak. Az állásfoglalás arra is felhívta valamennyi uniós tagállamot, hogy ne tegyen olyan lépéseket, amelyek megkerülhetik vagy veszélyeztethetik a kazettás bombákról szóló egyezményt és előírásait azáltal, hogy elfogadják vagy ratifikálják a hagyományos fegyverekről szóló egyezményt, mely a kazettás bombák használatát engedélyezi. Végül, a 2008-as állásfoglalásban felhívta valamennyi tagállamot, hogy ne használjon, vásároljon, halmozzon fel, gyártson, szállítson vagy exportáljon kazettás bombákat a kazettás bombákról szóló egyezmény hatálybalépéséig.</PARA><PARA>1. Mi a Tanács válasza az Európai Parlament által 2008-ban és 2010-ben támasztott felhívásaira?</PARA><PARA>2. Mit tesz a Tanács annak érdekében, hogy megkönnyítse és támogassa a kazettás bombákról szóló egyezmény mielőbbi aláírását a tagállamok által, tekintettel annak 2010. augusztus 1-jei hatálybalépésére?</PARA><PARA>3. Mit tesz annak érdekében, hogy segítse azokat a régiókat, amelyekre hatással van a kazettás bombák használata?</PARA><PARA>4. Mi az álláspontja a hagyományos fegyverekről szóló egyezményre vonatkozóan? Mi lesz a Tanács álláspontja a legközelebbi, 2010. augusztus 30. és szeptember 3. között, Genfben tartandó ülésre nézve?</PARA><PARA>5. Támogatja-e a Tanács az exportmoratórium és a felhalmozott kazettás bombák megsemmisítésének elképzelését?</PARA></CONTENT></QUEST>