<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0080">O-0080/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2107">Jan Andersson</PERSON> a(z) <COMMITTEE COMMID="814">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0080">Tárgy: az EU tarifáliskedvezmény-rendszere</OBJECT><CONTENT><PARA>Általános Preferenciális Rendszerének (GSP) keretei között az EU oly módon támogatja a fejlődő országokat, hogy megkönnyíti az azokból származó áruk bejutását a piacaira. Az EU legutóbbi GSP rendszerét 2005. június 27-én fogadták el a (EK) sz. 980/2005<FNREF FNIDREF="FN1"/> tanácsi rendelettel, és 2008 végéig lesz hatályban. Ez a rendelet speciális ösztönző intézkedéseket (az ún. „GSP+”) irányoz elő a fenntartható fejlődés és a jó kormányzás érdekében, amelyeknek köszönhetően további kedvezményeket élvezhetnek azok az országok, amelyek betartják a meghatározott nemzetközi emberi- és munkajogi, környezetvédelmi, valamint a kábítószer-elleni harcra és a jó kormányzásra vonatkozó szabványokat. A kedvezményezett országok többek között elkötelezik magukat az Egyesült Nemzetek Szervezete Nemzetközi Munkaügyi Szervezetének (ENSZ/ILO) egyezményeiben lefektetett szabványok ratifikálása és végrehajtása mellett.</PARA><PARA>A Bizottság 2005. december 21-i határozatában tizenöt állam számára biztosított speciális ösztönző intézkedéseket, ám ezek között olyan országok is találhatók, amelyek rendszeresen megsértik az ENSZ/ILO egyezmény alapelveit, különösen tekintettel az egyesülési szabadsághoz, a kollektív tárgyalásokhoz, a megkülönböztetéstől mentes alkalmazáshoz való jogra, valamint a gyermekmunka és a kényszermunka felszámolására vonatkozó alapelvekre. Az Egyezmények és Ajánlások Alkalmazásának Szakértői Bizottsága éves ILO jelentése bizonyítékokat tartalmaz arról, hogy a GSP+ rendszerben részt vevő országok rendszeresen megsértik a fenti alapelveket.</PARA><PARA>Tekintetbe veszi-e a Bizottság az ILO 2005. és 2006. évi „Egyezmények és Ajánlások Alkalmazásának Szakértői Bizottsága jelentése”című dokumentumát, amikor az érintett országok számára a fenti speciális kedvezményeket biztosítja? A fenti bizonyítékok ismeretében alkalmazza-e a Bizottság a (EK) sz. 980/2005 tanácsi rendelet 16. cikkében megfogalmazott, a támogatás ideiglenes visszavonására vonatkozó intézkedéseket?</PARA><FN FNID="FN1">  HL L 169, 2005.6.30. 1. o.</FN></CONTENT></QUEST>