<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000300">O-000300/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96849">Alain Cadec</PERSON>, <PERSON ID="1993">Carmen Fraga Estévez</PERSON>, <PERSON ID="28117">Jim Higgins</PERSON>, <PERSON ID="96767">Werner Kuhn</PERSON>, <PERSON ID="96902">Maria do Céu Patrão Neves</PERSON>, <PERSON ID="96898">Ioannis A. Tsoukalas</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000300">Tárgy: Akvakultúra Európában</OBJECT><CONTENT><PARA>Az európai akvakultúra-ágazat megközelítőleg 17 000 vállalatot és az ágazathoz közvetve vagy közvetlenül kapcsolódó mintegy 65 000 munkahelyet hozott létre.</PARA><PARA>Az akvakultúra-termékek iránti fokozott kereslet globális kontextusában az EU a világ akvakultúra-termelésének mindössze 2%-át adja, miközben belső fogyasztása meghaladja az évi ötmillió tonnát; következésképpen az uniós igények kétharmadát az Unión kívüli országokból kell importálnia.</PARA><PARA>A KHP reformjára vonatkozó legutóbbi javaslatban a Bizottság maga is elismerte, hogy az európai akvakultúra fejlesztését szolgáló, 2002-ben indított stratégia nem érte el a kitűzött célokat, ugyanakkor felhívta a figyelmet az ágazat fontos szerepére az élelmezésbiztonság terén, a foglalkoztatás fejlesztésében és a megfelelő területi tervezés biztosításában. Az új javaslat ugyanakkor egyáltalán nem tesz említést arról, hogy az akvakultúrával kapcsolatban szükség van minőségi kritériumokra. Emellett az akvakultúra fejlesztését a tagállamokra bízza, holott nagy szükség van egy európai keretre.</PARA><PARA>1. Hogyan kívánja a Bizottság megteremteni a fenntartható akvakultúra fejlesztésének feltételeit, tekintetbe véve a környezetvédelmi szabályokkal kapcsolatos jogalkotási keretet?</PARA><PARA>2. Tekintetbe véve azt, hogy a KHP reformja lehetőséget biztosít arra, hogy az akvakultúra a halászati termelés kínálati mérlege és az Európa 2020 stratégiában kitűzött más célok tekintetében kulcsfontosságú szerepet játsszon, a Bizottság milyen intézkedések alkalmazásával fogja garantálni ezt a kulcsszerepet?</PARA><PARA>3. Hogyan kívánja a Bizottság ösztönözni az extenzív vagy integrált akvakultúra fejlesztését annak érdekében, hogy minimálisra csökkentse a tenyésztési folyamat halfehérje-szükségletét?</PARA><PARA>4. Az akvakultúra-ágazat a múltban súlyos piaci válságon esett át. Jelenleg az akvakultúra-piacra nagy nyomás nehezedik az olyan importált, olcsó, alacsony minőségű termékek miatt, amelyek nem tartják be az európai termékekre vonatkozó környezetvédelmi, szociális és egészségügyi követelményeket. Hogyan kívánja a Bizottság megakadályozni a tisztességtelen versenyt a piac közös szervezésének keretében?</PARA><PARA>5. A Bizottság a piac közös szervezésének keretében milyen címkenyilvántartást és milyen minősítési rendszereket kíván létrehozni az akvakultúra-termelés számára? Közölné-e a Bizottság, hogy milyen intézkedést vezetnek be annak biztosítása érdekében, hogy az importált akvakultúra-termékek címkézése megfelelő és megbízható legyen?</PARA><PARA>6. Szándékában áll-e a Bizottságnak az európai akvakultúra fejlődését, valamint termelésének és sokszínűségének növelését szolgáló jogalkotási keret létrehozatala a nemzetközi piacon való versenyképesség érdekében?</PARA><PARA>7. Miközben üdvözlendő az akvakultúrával foglalkozó új tanácsadó testület létrehozatalára vonatkozó javaslat, ismertetné-e a Bizottság, hogy mikor jön létre a testület, mi lesz a feladata, milyen lesz a felépítése és a finanszírozása? </PARA></CONTENT></QUEST>