<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000116">O-000116/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96670">Louis Michel</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000116">Tárgy: A madagaszkári politikai helyzet</OBJECT><CONTENT><PARA>Több hónapja mind az Európai Parlament, mind pedig az AKCS–EU Közös Parlamenti Közgyűlés több olyan határozatot fogadott el, amelyek célja kétségkívül nem csupán az, hogy elítélje a madagaszkári hatalom rendfenntartó erői által a madagaszkári nép ellen elkövetett számos erőszakos cselekményt és visszaélést, hanem az is, hogy felhívja nemzetközi közösség figyelmét arra, hogy Madagaszkárnak sürgősen vissza kell térnie a normális intézményi működéséhez.</PARA><PARA>Az Afrikai Unió 2011. január 31-i csúcstalálkozóján megerősítette azokat az egyéni és szelektív szankciókat, amelyekről a 2010. március 17-i csúcstalálkozón határozott, és amelyek Andry. Rojoelinát és száznál is több további személyiséget érintenek, akik támogatják az átmeneti főhatóságot (HAT), amelynek kormányát sem az Európai Unió, sem pedig Madagaszkárral foglalkozó nemzetközi kapcsolattartó csoport egyetlen tagállama sem ismer el.</PARA><PARA>Annak ellenére, hogy jelenleg is folyik a tárgyalási folyamat az előző év március 31-én a Dél-afrikai Fejlesztési Közösség három vezetőjének döntésével felállított és Joaquim Chissano elnök által vezetett nemzetközi közvetítés irányításával, az átmeneti főhatóság által alkalmazott számos akadályozó intézkedés meggátolja, hogy egy átfogó és tiszta konszenzuson alapuló megoldás szülessen, amely, biztosíthatná az átmeneti rezsim semlegességét, amely egymaga kell, hogy megszervezze a választásokat a demokratikus normák szerint. Ugyanebben a március 31-i határozatában a Dél-afrikai Fejlesztési Közösség egy különleges csúcstalálkozó összehívását is előirányozta, amelynek célja Madagaszkár sajátos helyzetének kezelése. Annak érdekében, hogy ezen a csúcstalálkozón, amelyen az Európai Unió valószínűleg megfigyelőként vesz részt, konkrét eredményeket érjünk el, szükséges egy erőteljes európai jelzés, amely ösztönzi folyamat folytatását a válságból való kielégítő kilábalás megoldása felé, azaz elsősorban egy semleges, konszenzuson alapuló és mindenkire kiterjedő átmeneti hatalom létrehozása irányába.</PARA><PARA>Nem kellene-e ezért a Bizottságnak e csúcstalálkozóra való tekintettel határozottabban megnyilatkoznia Madagaszkár de facto hatóságaival szemben az intézményes rendhez való visszatérés kérdésében? Nincs-e joga a madagaszkári népnek ahhoz, hogy az európaiaktól elvárhasson egy erőteljesebb visszajelzést, amely visszaadhatná számára a reményt?</PARA></CONTENT></QUEST>