<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000022-R02">H-000022/2011/változat2</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 februári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000022">Tárgy: Fejlesztési politika, Görögország egyetértési megállapodása és a Bizottság kötelezettségei</OBJECT><CONTENT><PARA>A görög gazdaságpolitikát teljes egészében a görög kormány által a Nemzetközi Valutaalappal és az Európai Bizottsággal aláírt egyetértési megállapodás irányítja. Még az egyetértési megállapodás hívei is elismerik, hogy sem a megállapodás keretében, sem annak folyományaként nem készült semmiféle gazdasági fejlesztési terv. Mindez csak súlyosbítja a pénzügyi problémákat, fojtogató légkört teremt, és a belső piacra pszichológiai értelemben romboló hatással van. Tekintettel arra, hogy a 2007–2013-as nemzeti stratégiai referenciakeret jelenti a fejlesztési támogatás alapvető eszközét és ez 24 milliárd eurós előirányzatot juttatott Görögország számára, választ adna-e a Bizottság az alábbi kérdésekre: a Bizottság tudja-e aktualizálni a 2007–2013-as nemzeti stratégiai referenciakeretet – Görögországgal együttműködve – annak érdekében, hogy az megfeleljen a gazdasági válság jelentette új körülményeknek? Felül tudja-e vizsgálni legalább a referenciakeretet szabályozó rendeleteket annak érdekében, hogy csökkentsék a társfinanszírozott programokban való görög részvételt? Tervezi-e közös politikák – mint például a turizmus és a kisvállalkozások támogatása vagy egyéb szociális intézkedések – kidolgozását a válság által súlyosabban érintett dél-európai tagállamok és azok polgárai érdekében?</PARA></CONTENT></QUEST>