<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000237">O-000237/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28409">Raül Romeva i Rueda</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96821">Rui Tavares</PERSON>, <PERSON ID="4531">Jean Lambert</PERSON>, <PERSON ID="96728">Barbara Lochbihler</PERSON>, <PERSON ID="96745">Catherine Grèze</PERSON>, <PERSON ID="96868">Karima Delli</PERSON>, <PERSON ID="96732">Malika Benarab-Attou</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000237">Tárgy: A romák jogai az EU-ban - a cigányellenesség kezelése</OBJECT><CONTENT><PARA>2011 áprilisában nyújtották be az EU nemzeti romastratégiák európai uniós keretét, amelyet a Tanács üdvözölt májusi következtetéseiben és az Európai Tanács jóváhagyott június 24-én. A tagállamok az EU 2020-as célkitűzéseivel párhuzamosan dolgozzák ki a nemzeti romastratégiákat és 2011 végéig benyújtják azokat a Bizottságnak. Noha a nemzeti romastratégiák európai uniós kerete az Európai Bizottság legjobban kidolgozott dokumentuma a 10–12 millió európai roma szociális és gazdasági integrációjának témájában, hiányzanak belőle a megkülönböztetésmentességgel kapcsolatos célkitűzések és a cigányellenesség elleni intézkedések, amelyekre ma minden korábbinál nagyobb szükség van. Továbbra is növekvő romaellenes érzelmeknek (cigányellenesség) és a romák ellen irányuló növekvő mértékű – a közelmúltban számos európai uniós tagállamban elkövetett – fizikai erőszaknak lehetünk tanúi. Gyakran rasszista csoportokat, futballszurkolókat, neonácikat és szélsőjobboldali csoportokat tesznek felelőssé a romák és a roma negyedek elleni rasszista támadásokért.</PARA><PARA>Figyelembe véve a fentieket, milyen intézkedéseket kíván tenni a Bizottság a romák mint európai polgárok jogainak és szabadságainak védelmében? Milyen lépéseket tett a Bizottság annak érdekében, hogy nyomást gyakoroljon a kormányokra, hogy hatékonyan lépjenek fel a romák elleni erőszak bármely formája ellen és járjanak el a jogállamiság szellemében, amikor az áldozatok romák? Hogyan kívánja a Bizottság megkönnyíteni az európai uniós tagállamok számára saját nemzeti romastratégiáik kidolgozását? Mennyire tartja fontosnak a Bizottság a romák véleményét az őket érintő politikákban, figyelembe véve, hogy a romák részvétele és képviselete az uniós platform ülésein elég gyenge? Milyen intézkedéseket tettek a romaellenes politikák, például a romák folyamatos kiutasítása megoldására? A romák jogaival kapcsolatosan milyen fellépéseket fog tenni a Bizottság 2014 júliusa előtt?</PARA></CONTENT></QUEST>