<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000135">O-000135/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="28252">Richard Seeber</PERSON>, <PERSON ID="97018">Theodoros Skylakakis</PERSON><BRK/>a <COMMITTEE COMMID="2865">Környezetvédelmi, Közegészségügyi és Élelmiszer-biztonsági Bizottság</COMMITTEE> nevében</TI-AUTHOR></TI><OBJECT OBJID="OBJ000135">Tárgy: A szén-dioxid-mentes, éghajlatot befolyásoló emberi eredetű kibocsátásokkal kapcsolatos átfogó megközelítés</OBJECT><CONTENT><PARA>Az éghajlatváltozás következményeinek mérséklése érdekében az európai éghajlat-változási politika a szén-dioxid-kibocsátás hosszú távú csökkentésére összpontosított. Tudományos adatok bizonyítják, hogy politikánkból módfelett hiányzik egy átfogó megközelítés a szén-dioxid-mentes, éghajlatot befolyásoló emberi eredetű kibocsátások – nevezetesen a troposzférában (alsóbb légkör) történő ózonképződéshez vezető fluorozott szénhidrogének, a korom (fekete szén) és a szennyező gázok kibocsátásának – csökkentésével kapcsolatban. Ugyanezek az adatok azt mutatják, hogy fontos kiegészítenünk az éghajlatváltozás elleni küzdelmünket a szén-dioxid-mentes szennyezés szigorú és kellő időben történő kezelésével, mindeközben kiaknázva a már meglévő technológiákban és intézményekben rejlő lehetőségeket (például a Montreali Jegyzőkönyvet, a kétoldalú megállapodásokat stb.). Ez egyes fluorozott szénhidrogének esetében tonnánként mindössze 5–10 centes áron elérhető, míg a szén esetében a tonnánkénti ár jelenleg meghaladja a 13 eurót. A vonatkozó politikai választási lehetőségek a következőket foglalják magukban: </PARA><PARA>(a) a globális felmelegedéshez potenciálisan hozzájáruló fluorozott szénhidrogének termelésének és felhasználásának fokozatos visszaszorítása, a klórozott-fluorozott szénhidrogén-kibocsátás kiküszöbölésének felgyorsítása és az elhasznált termékekben és készülékekben található, a sztratoszféra ózonrétegét pusztító üvegházhatású gázok visszanyerése és megsemmisítése; </PARA><PARA>(b) a korom (fekete szén) kibocsátásának csökkentése, elsősorban a hó- és jégfedte régiókat befolyásoló kibocsátásokra összpontosítva, beleértve az Arktisz, Grönland, a Himalája és Tibet gleccsereit is; </PARA><PARA>(c) a troposzférában történő ózonképződést kiváltó szennyező gázok (fontos üvegházhatású gázok) kibocsátásának csökkentése.</PARA><PARA>Milyen álláspontot képvisel az Bizottság a fent említett stratégiáról? Ki kívánja-e egészíteni a Bizottság ennek megfelelően az éghajlatváltozás enyhítését célzó politikáját? Elő kíván-e terjeszteni az Bizottság egy jogszabályra irányuló javaslatot a szén-dioxid-mentes, éghajlatot befolyásoló, emberi eredetű kibocsátásokkal kapcsolatban? Szándékában áll-e a Bizottságnak elvégezni a szén-dioxid-mentes, éghajlatot befolyásoló, emberi eredetű kibocsátások csökkentésének költségelemzését?</PARA><PARA>Készen áll-e a Bizottság arra, hogy a Kiotói Jegyzőkönyv rugalmas mechanizmusa helyett a Montreali Jegyzőkönyv útján előmozdítsa a fluorozott szénhidrogének termelésének és felhasználásának azonnali nemzetközi visszaszorítását, hogy ezáltal jobban szolgálja az éghajlatváltozás mérséklésével kapcsolatos célkitűzéseket?</PARA></CONTENT></QUEST>