<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0238">H-0238/10</QREF></TI-INTRO><TI-SESSION>A 2010-as év májusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96803">Zbigniew Ziobro</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0238">Tárgy: Közlemény az üvegházhatású gázok kibocsátásának csökkentésére vonatkozó célkitűzés megemeléséről</OBJECT><CONTENT><PARA>Néhány nappal ezelőtt a Bizottság a sajtó rendelkezésére bocsátott egy, a Parlamenthez, a Tanácshoz, a Gazdasági és Szociális Bizottsághoz, valamint a Régiók Bizottságához címzett közleményt, melyben felvetette annak lehetőségét, hogy az üvegházhatású gázok kibocsátásának csökkentésére vonatkozó, az éghajlat-változási és energiaügyi csomag keretében 2020-ig elérendő célkitűzést 20%-ról 30%-ra emeli.</PARA><PARA>E javaslattal kapcsolatban néhány megjegyzést kell tenni. Először is, a kibocsátáscsökkentéssel járó költségek mérséklése könnyebbséget jelentene a tagállamok számára, hiszen jelenleg költségvetéseik egyensúlyban tartásával küzdenek. Másodszor, az üvegházhatású gázok kibocsátásának szintje a gazdasági visszaesés következtében jelentős mértékben csökkent, ugyanakkor a válságból való kilábalást követően, amint a termelés fellendül, újra emelkedés várható. Ennek eredményeképpen a kibocsátáscsökkentés költségei ismét megemelkednek. Harmadszor, vitatható, hogy a jelenlegi-e a legmegfelelőbb pillanat a célkitűzések megemelésére, hiszen az a kibocsátáscsökkentés költségeinek ismételt megemelkedését váltaná ki, ami – a recesszióból történő kilábalást éppen csak megkezdve – érthető ellenkezést váltana ki az üzleti világban.</PARA><PARA>Hogyan reagál a Bizottság a fenti megjegyzésekre?</PARA></CONTENT></QUEST>