<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0050">O-0050/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="25718">Saïd El Khadraoui</PERSON>, <PERSON ID="1309">Brian Simpson</PERSON> és <PERSON ID="36281">Silvia-Adriana Ţicău</PERSON> a(z) <GRPOL GRPOLID="2949">S&amp;D</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0050">Tárgy: Az Európai Parlament és a Tanács 2008. február 20-i 2008/6/EK irányelvének végrehajtása</OBJECT><CONTENT><PARA>A 2008. február 20-i 2008/6/EK irányelv<FNREF FNIDREF="FN1"/> rendelkezései értelmében a közösségi postai szolgáltatások belső piaca 2010. december 31-re kiteljesedik. Ez azt jelenti, hogy a postai piac megnyílik valamennyi postai szolgáltató előtt.</PARA><PARA>A valamennyi postai szolgáltató számára garantált piaci hozzáférés nem az egyetlen fontos előírása az irányelvnek, hanem világosan rendelkezik arra vonatkozóan is, hogy a tagállamoknak meg kell óvniuk a jó munkakörülményeket, és meg kell felelniük az egyetemes szolgáltatás követelményeinek, márpedig úgy tűnik, hogy a tagállamok és a Bizottság ezt figyelmen kívül hagyják. </PARA><PARA>Ezen túlmenően, a 97/67/EK irányelv<FNREF FNIDREF="FN2"/> 3. cikke szerinti kötelezettségekre utaló I. melléklet értelmében a tagállamoknak megfelelő tanulmányokat kell készíteniük az egyetemes szolgáltatási kötelezettség nettó költségeinek kiszámítása vonatkozásában, valamint arról, hogy milyen módszert választottak e nettó költségek megtérülésének vagy finanszírozásának garantálására. A Bizottság várakozásai szerint a tagállamok mikor nyújtják be e tanulmányokat?</PARA><PARA>Készít-e majd a Bizottság hatásvizsgálatot a postai szolgáltatások piacának megnyitásáról, a Lisszaboni Szerződés 9. cikke alapján (horizontális szociális záradék)?</PARA><PARA>Tudja-e garantálni a Bizottság, hogy a postai küldeményeket valamennyi feladótól felvegyék és valamennyi címzetthez eljuttassák még a távoli területeken is, legalább heti öt alkalommal, az egyetemes szolgáltatási kötelezettségnek megfelelően?</PARA><PARA>Hogyan fogja garantálni a Bizottság, hogy a tagállamok a magán- és közszférában egyaránt megóvják a postai dolgozók magas szintű szociális körülményeit, valamint hogy a foglalkoztatási és szociális feltételeket, köztük a jelenleg nemzeti szinten hatályos társadalombiztosítási rendszereket az e szektorban működő valamennyi szolgáltató tiszteletben tartsa és továbbra is biztosítsa?</PARA><FN FNID="FN1">  HL L 52., 2008.2.27., 3. o.</FN><FN FNID="FN2">  HL L 15., 1998.1.21., 14. o.</FN></CONTENT></QUEST>