<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0445">H-0445/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi II. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="2073">Richard Howitt</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0445">Tárgy: Az uniós regionális támogatásoktól függő helyi csoportokat sújtó készpénzhiány</OBJECT><CONTENT><PARA>A brit kormány döntése, amelynek értelmében megszüntetik az egyesült királyságbeli regionális fejlesztési hivatalokat (RDA-kat), azzal a következménnyel jár, hogy az ERFA, az Európai Szociális Alap és a vidékfejlesztési programok keretében biztosított európai támogatások, amelyekhez kelet-angliai választókörzetemben korábban a Kelet-angliai Fejlesztési Hivatalon keresztül lehetett hozzájutni, mostantól más módon kerülnek elosztásra.</PARA><PARA>Tekintettel arra, hogy a Bizottságnak jóvá kell hagynia az uniós programok irányítási és ellenőrzési rendszerében bekövetkező bármilyen változást, közölné-e a Bizottság, hogy az Egyesült Királyság kormányával eddig milyen konzultációkra került sor a kérdésről, és megerősíti-e, hogy az irányítási és ellenőrzési rendszerben bekövetkező változások Bizottság részéről történő jóváhagyásáig az uniós kifizetések felfüggeszthetők? Milyen átmeneti intézkedések meghozatalával lehet biztosítani, hogy a választókörzetemben és más egyesült királyságbeli régiókban uniós támogatásban részesülő helyi embereket és közösségi csoportokat ne sújtsa készpénzhiány az Egyesült Királyság kormánya által az RDA-k megszüntetéséről hozott döntés következtében?</PARA></CONTENT></QUEST>