<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000035">O-000035/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="4544">Diana Wallis</PERSON>, <PERSON ID="4253">Frédérique Ries</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000035">Tárgy: A Bizottság munkáját segítő szakértői csoportokra, valamint a kiegyensúlyozott képviseletre és az átláthatóságra vonatkozó keret felülvizsgálata</OBJECT><CONTENT><PARA>A Bizottság nemrégiben felülvizsgálta a Bizottság munkáját segítő szakértői csoportokra vonatkozó keretét (SEC(2010)1360) and (C(2010)7649).</PARA><PARA>Az Európai Unióról szóló szerződés 9. cikke kimondja, hogy „[a]z Unió [...] tiszteletben tartja a polgárai közötti egyenlőség elvét; az Unió intézményei, szervei és hivatalai valamennyi uniós polgárt egyenlő figyelemben részesítik”, az európai ombudsman által kiadott helyes hivatali magatartás európai kódexe pedig kijelenti, hogy „határozathozatal során a tisztviselő méltányos egyensúlyt teremt a magánszemélyek érdekei és az általános közérdek között”. Jelenleg igen sok szakértői csoport összetétele torzult: a magánszektort, különösen a legnagyobb cégek érdekeit szolgálja ki.</PARA><PARA>1.  A keret felülvizsgált változatában nem találhatók intézkedések a szakértői csoportok kiegyensúlyozottabbá tételére, amelyek növelnék a kkv-k vagy a civil társadalmi partnerek e szakértői csoportokban való részvételét. Egyetért-e a Bizottság azzal, hogy ez azt sugallja, hogy a kiegyensúlyozott szaktanácsadás nem kötelező? Ha nem, indokolná-e, miért?</PARA><PARA>2.  A külső szakértők kiválasztásánál a Bizottságnak fel kell tüntetni, egy bizonyos érdekelt fél érdekeit képviselik-e a szakértők vagy elvben függetlenek az ügyben érintett valamennyi érdekelt féltől. Az utóbbi kategória esetén milyen konkrét intézkedéseket tervez a Bizottság az összeférhetetlenség elkerülése érdekében? Nevezetesen alkalmazni szándékozik-e az Egészségügyi és Fogyasztóvédelemi Főigazgatóság iránymutatásait?</PARA><PARA>3.  Az Európai Unióról szóló szerződés 1. és 11. cikke értelmében az átláthatóság az intézmények számára az egyik legfőbb alapelv az uniós döntéshozatalban, az EUMSZ 15. cikkével együtt, amely nyilvános hozzáférést biztosít a dokumentumokhoz. Ebben az összefüggésben létre kíván-e hozni a Bizottság egy felhasználóbarát honlapot, amelyen valamennyi pályázati felhívást, az összes szakértői csoportot azok teljes névsorával együtt és a nyilvánosságra hozott jegyzőkönyveket közzéteszi? Amennyiben igen, milyen módon és milyen határidőn belül? Ha nem, indokolná-e, miért?</PARA><PARA>4.  Miért nem konzultált a Bizottság az Európai Parlamenttel a keret felülvizsgálatáról szóló végleges határozatok meghozatala előtt, hiszen az átláthatóság mind a Bizottság, mind a Parlament részéről közös érdeklődésre számot tartó kérdéssé vált? Hajlandó lenne-e a Bizottság a konzultációra?</PARA></CONTENT></QUEST>