<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0031">H-0031/10</QREF></TI-INTRO><TI-SESSION>A 2010-as év februári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="5729">Kathleen Van Brempt</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0031">Tárgy: Az Opel átszervezése és az antwerpeni üzem bezárása</OBJECT><CONTENT><PARA>2010. január 21-én az Opel vezetése bejelentette, hogy teljes mértékben be kívánja zárni az antwerpeni gyárat. Ez az Opel európai átszervezésébe illeszkedő lépés. Más országokban is leépítéseket terveznek, de sehol máshol nem zárnak be üzemet. Örülök, hogy a Bizottság 2009 őszén következetesen egyértelművé tette, hogy a tagállamok által nyújtott támogatásoknak mindig meg kell felelniük az állami támogatásokra vonatkozó szabályoknak, és egyértelmű gazdasági kritériumokon kell nyugodniuk. Ez többek között azt is jelenti, hogy az ilyen támogatások nem köthetők ahhoz, hogy adott üzemeket ne zárjanak be, de az átszervezésnek illeszkednie kell a GM által előterjesztett üzleti tervhez. Benyújtott-e a GM ilyen üzleti tervet a Bizottságnak? Milyen eszközei vannak a Bizottságnak arra, hogy e terv benyújtását kikényszerítse? Mikor szándékozik a Bizottság betekintést kérni e tervbe? Hogyan szándékozik a Bizottság a tervet megvizsgálni az átszervezéshez adott esetleges tagállami támogatások jogszerűségének megállapítása érdekében?</PARA></CONTENT></QUEST>