<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000199">O-000199/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96660">Niki Tzavela</PERSON>, <PERSON ID="4507">Bastiaan Belder</PERSON>, <PERSON ID="96654">Jaroslav Paška</PERSON><BRK/>a(z) <GRPOL GRPOLID="2960">EFD</GRPOL> képviselőcsoport nevében</TI-AUTHOR></TI><OBJECT OBJID="OBJ000199">Tárgy: A földközi-tengeri régió keleti részében fennálló helyzet</OBJECT><CONTENT><PARA>Ciprus és Izrael kinyilvánította azon szándékát, hogy kizárólagos gazdasági övezeteikben olajfeltárásba kezdenek, és a nyilatkozatot követő fejlemények a földközi-tengeri régió keleti részében, illetve ebből fakadóan az EU külső határain növekvő feszültséghez vezetnek.</PARA><PARA>Ciprus és Izrael fúrási terveire válaszul Törökország azzal fenyegetett, hogy tengeri flottát és hadihajókat küld az Európai Unió felségvizeire. Mindez kevesebb mint egy hónappal a Ciprus újraegyesítéséről szóló, New Yorkban rendezendő, az ENSZ által támogatott tárgyalások előtt történik. Mi több, tekintve Törökország és Izrael közelmúltbeli nézeteltéréseit és diplomáciai viszonyuk megromlását, ezen újabb fejlemények további zavarokat okoznak és megbontják a stabilitást a földközi-tengeri régió keleti részében, valamint veszélyeztetik a Ciprus újraegyesítéséről szóló tárgyalásokat. </PARA><PARA>Hangsúlyozni kell, hogy az Amerikai Egyesült Államok és az Orosz Föderáció kifejezték, hogy támogatják Ciprust és Izraelt, valamint kijelentették, hogy minden független államnak joga van energiaforrások feltárására. Továbbá Törökország követelései a nemzetközi jog hatályán kívül esnek, hiszen nem írta alá az ENSZ tengerjogi egyezményét (UNCLOS). Ezért Törökország követelései a nemzetközi jog alapján megkérdőjelezhetők, a földközi-tengeri régió keleti részére vonatkozó szándékaik pedig megsértik az ENSZ főtitkári vizsgálóbizottságának a 2010. május 31-i segélyflottilla-incidensről szóló jelentését.</PARA><PARA>A legfrissebb fejlemények fényében kíván-e hivatalos választ adni és/vagy nyilatkozatot tenni az Unió külügyi és biztonságpolitikai főképviselője/a Bizottság alelnöke a földközi-tengeri régió keleti részében és az EU külső határain történt eseményekkel kapcsolatosan? </PARA></CONTENT></QUEST>