<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0084">H-0084/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28115">Mairead McGuinness</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0084">Tárgy: Állami támogatás a mezőgazdasági termékek előállításával foglalkozó kis- és középvállalkozásoknak</OBJECT><CONTENT><PARA>A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló 1857/2006/EK<FNREF/> bizottsági rendelet 11. cikkének (8) bekezdése kimondja, hogy a termelőknek kedvezőtlen éghajlati jelenségek miatt bekövetkezett terménykárok kiegyenlítéséhez nyújtott támogatás 2010. január 1. után attól fog függeni, hogy az éves átlagtermelésükre vagy a termeléssel összefüggő jövedelmükre legalább 50%-ra terjedően biztosítást kötöttek-e. A terménybiztosítással nem rendelkező mezőgazdasági termelőknek nyújtott támogatásokat 50%-kal csökkenteni kell. Azokban a tagállamokban, ahol a biztosítótársaságok nem kínálnak terménybiztosítást, hogyan kell értelmezni a 11. cikk (8) bekezdését?</PARA><PARA>Tájékoztatást tud-e adni a Bizottság a tagállamokban jelenleg elérhető kockázatértékelési eszközökről, különösen azokban a tagállamokban, ahol biztosítási termékek állnak a mezőgazdasági termelők rendelkezésére, milyen szintű fedezettséget biztosítanak ezek a biztosítási termékek és hogyan finanszírozzák őket, például az állam, a mezőgazdasági termelők vagy közösen finanszírozzák-e őket?</PARA><FN FNID="FN1">  HL L 358., 2006.12.16., 3. o.</FN></CONTENT></QUEST>