<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0168">H-0168/10</QREF></TI-INTRO><TI-SESSION>A 2010-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96695">Radvilė Morkūnaitė-Mikulėnienė</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0168">Tárgy: Közösségi versenyjogszabályok alkalmazása az EU belső földgázpiacán</OBJECT><CONTENT><PARA>Bár meghirdettük az egységes földgázpiac létrehozását az Európai Unióban, vannak olyan tagállamok, ahol egy harmadik országbeli fél (a Gazprom) van monopolhelyzetben a földgázpiacon, amely közvetlen vagy közvetett módon ellenőrzése alatt tartja a földgázellátást és a földgázszállító és -elosztó hálózatokat. Ez a helyzet hátrányosan befolyásolja ezen államok gázszolgáltatókkal kötött szerződéseit, és a földgáz ára gyakran kedvezőtlen a végfogyasztók számára.</PARA><PARA>Tekintettel az EU harmadik „energiacsomagjára” és különösen a földgáz belső piacára vonatkozó közös szabályokról szóló, 2009. július 13-i 2009/73/EK<FNREF/> irányelv 11. cikkének rendelkezéseire, a Bizottság hogyan készül biztosítani az átláthatóságot és a versenyt az EU energiapiacán? Szándékában áll-e a Bizottságnak támogatni az egyetlen külső gázszolgáltatótól nagymértékben függő tagállamok földgázárral kapcsolatos tárgyalásait az árak torzulásának elkerülése érdekében? Készül-e a Bizottság megvizsgálni azt a kérdést, hogy a Gazprom különböző tagállamokban fennálló monopolhelyzete nem torzítja-e a versenyszabályokat az EU belső földgázpiacán és hogy nem teszi-e lehetővé a Gazprom számára, hogy erőfölényével visszaéljen a piacon?</PARA><FN FNID="FN1">  HL L 211, 2009.8.14., 94. o.</FN></CONTENT></QUEST>