<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0089">O-0089/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="38398">Esther de Lange</PERSON>, <PERSON ID="28228">Albert Deß</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0089">Tárgy: Az európai burgonyakeményítő-ágazat 2012 után</OBJECT><CONTENT><PARA>Az Európa 2020 stratégia hangsúlyozza, hogy Európának egy „erőforrás-hatékonyabb, környezetbarátabb és versenyképesebb gazdaságot” kell ösztönöznie. A fenntartható növekedésre vonatkozó prioritás szempontjából a bioalapú gazdaság – ahol is a biomassza jelentős szerepet játszik az energia-, üzemanyag- és gázellátásban, valamint helyettesíti a vegyipari nyersanyagokat – elsődleges fontosságú.</PARA><PARA>A bioalapú gazdaságban a burgonyakeményítő-ipar fontos szerephez juthat, mégpedig azáltal, hogy környezetkímélőbbé teszi a gazdaságot a keményítőalapú vegyipar fejlesztése és az új piacokra tervezett bioalapú termékek révén, amelyek az Európai Unióban hozzájárulhatnak a fenntarthatóbb fogyasztáshoz és termeléshez. </PARA><PARA>Az EU támogatásának berekesztése 2012-től azt eredményezi, hogy több mint 160 millió euró uniós támogatás nem fog eljutni az ágazathoz. Az előrejelzések szerint a burgonyakeményítő-ágazat jelenlegi piacának mintegy 40%-át veszíti el. Ez a jelentős visszaesés akár a burgonyakeményítő-ágazat teljes összeomlásához is vezethet. Az ágazat képes a jövőben liberalizált piacon működni, és kellően fogékonynak is mutatkozik e tekintetben. A mostani kérdés tehát – szem előtt tartva a jelenlegi gazdasági válság ágazatot érintő hatását – csupán időzítés kérdése.</PARA><PARA>Milyen lépéseket fog tenni a Bizottság 2012-től kezdődően az értékes burgonyakeményítő-ágazat összeomlásának megakadályozására?</PARA><PARA>Fontolóra veszi-e a Bizottság – a jelenlegi költségvetési határok mentén – ideiglenes intézkedések bevezetését annak érdekében, hogy biztosítsa a szabad piacra történő zökkenőmentes átállást?</PARA><PARA>Be tudna-e vezetni a Bizottság olyan önkéntes szerkezetátalakítási rendszert, ahol a termelési kapacitásuk csökkentését önként vállaló vállatok szerkezetátalakítási támogatásban részesülnek?</PARA></CONTENT></QUEST>