<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000025">O-000025/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>a <COMMITTEE COMMID="2869">Regionális Fejlesztési Bizottság</COMMITTEE> nevében</TI-AUTHOR></TI><OBJECT OBJID="OBJ000025">Tárgy: A strukturális alapok átprogramozása a fiatalok munkanélkülisége elleni hatékonyabb küzdelem és a kis- és középvállalkozások megsegítése érdekében</OBJECT><CONTENT><PARA>A 2012. január 30-i informális európai tanácsi ülésen Barroso elnök javasolta, hogy a tagállamok irányítsák át a még elosztásra váró Európai Uniós strukturális alapokat a kis- és középvállalkozások megsegítése és a fiatalok munkanélkülisége elleni hatékonyabb küzdelem céljából. Javaslatában Barroso elnök 82 milliárd euróra becsülte a rendelkezésre álló alapok összességét. Arra kérte a tagállamokat, hogy üljenek tárgyalóasztalhoz a Bizottsággal és beszéljék meg az alapok átprogramozásának előnyeit.</PARA><PARA>Tekintettel arra, hogy már a 2007–2013-as strukturális alapok összességét elosztották a tagállamok között, és mind kiosztásra is került működési programok és prioritások finanszírozására, a bizottság értékelné, ha az Európai Bizottság válaszolna a következő kérdésekre:</PARA><PARA>- Tud-e a Bizottság pontos információval szolgálni a Parlament számára arra vonatkozóan, hogy milyen számítás eredményeként kapták a még elosztásra váró 82 milliárd eurós összeget? Tud-e részletes információval szolgálni a különböző strukturális alapok közötti elosztását illetően? Vannak-e adatai a strukturális alapok eddigi felhasználási arányáról?</PARA><PARA>- Tudna-e a Bizottság felvilágosítást adni arról, hogy pontosan milyen lépéseket szándékozik tenni a jogilag kötelező módon még el nem osztott 2012-es és 2013-as strukturális alapok átprogramozásának céljából, és hogyan szándékozik az ezen összegek átprogramozására nem hajlandó tagállamok esetében eljárni?</PARA><PARA>- Tájékoztatná-e a Bizottság a Parlamentet a megnövelt társfinanszírozási arányt az általános rendeletbe nemrégiben bevezető módosítás hatásának értékeléséről?</PARA><PARA>- Az általános rendelet kockázatmegosztási eszközöket érintő minapi módosítását illetően kifejtené-e a Bizottság e módosítások esetleges hatását a strukturális alapok felhasználására?</PARA></CONTENT></QUEST>