<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2008-0923">H-0923/08</QREF></TI-INTRO><TI-SESSION>A 2008-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="28150">Kinga Gál</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0923">Tárgy: Magyarellenesség Szlovákiában</OBJECT><CONTENT><PARA>Az Alapjogi Ügynökség parlamenti raportőreként kérdezem, mit tesz a Bizottság az etnikumok, a kultúrák közötti párbeszéd védelmében az Unión belül eső Szlovákiában, ahol azt a jelenleg kormányzó politikusok naponta és módszeresen kikezdik? Meddig vár a Bizottság, hiszen a verbális heccelést követően mára már annak is szemtanúi lehetünk, ahogy szlovák rendőrök brutálisan szétvernek magyar fiatalokat különösebb indok nélkül, szlovák fiatalok magyargyalázó rigmusai és biztatása közepette, majd vizsgálat helyett betiltják a kisebbség jelképeinek használatát, például a magyar zászlók és jelképek bevitelét a szlovák bajnoki mérkőzésekre? Mit tesz a Bizottság a szlovákiai magyar kisebbségi közösség védelmében az Unión belül, ahol az egyik tagállamban parlamenti határozatot hoznak saját, a magyar kisebbséghez tartozó képviselői ellen, képviselői esküjüket megszegőknek nevezve őket, mert részt mertek venni a magyar parlament (a szomszédos tagállam) által megszervezett nyilvános egyeztetésen?</PARA></CONTENT></QUEST>