<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000020">O-000020/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/>a <COMMITTEE COMMID="2874">Jogi Bizottság</COMMITTEE> nevében</TI-AUTHOR></TI><OBJECT OBJID="OBJ000020">Tárgy: A közös jogkezelésről szóló irányelvjavaslat</OBJECT><CONTENT><PARA>A Bizottság a '90-es évek közepe óta foglalkozik a jogkezeléssel kapcsolatos kérdéssel, és számos dokumentumot, közleményt és jelentést tett közzé az ügyre vonatkozóan, amit nyilvános konzultációk követtek, többek között 2004-ben, 2007-ben, 2009-ben és 2011-ben.</PARA><PARA>A Parlament 2004. január 15-i állásfoglalásában a szerzői és szomszédos jogokkal foglalkozó közös jogkezelő szervezetekre irányuló közösségi keretre szólított fel, és ugyanezt tette a jogszerű online zeneszolgáltatás érdekében a szerzői és szomszédos jogok közös, határokon átnyúló kezeléséről szóló 2005. október 18-i bizottsági ajánlásról szóló 2007. március 13-i állásfoglalásában, valamint a jogszerű online zeneszolgáltatás érdekében a szerzői és szomszédos jogok közös, határokon átnyúló kezeléséről szóló 2008. szeptember 25-i állásfoglalásában. Ebben a parlamenti ciklusban a Parlament többek között a kulturális és kreatív iparágakban rejlő potenciál felszabadításáról szóló 2011. május 12-i állásfoglalásában és a szellemi tulajdonhoz fűződő jogok belső piaci érvényesítésének megerősítéséről szóló 2010. szeptember 20-i állásfoglalásában ismételte meg felszólítását.</PARA><PARA>A Bizottság dokumentumaiban és munkaprogramjában többször is bejelentette, hogy stratégiai kezdeményezésként a szerzői jogok közös kezelésére szolgáló jogi keret létrehozására vonatkozó javaslatot fog elfogadni, amely által lehetővé válik a több területet érintő, páneurópai léptékű szerzői jogi engedélyezés. A szellemitulajdon-jogra vonatkozó 2011. évi stratégiájában a Bizottság ígéretet tett javaslatok benyújtására 2011-ben. Legutóbb, a 2012. évi éves növekedési jelentésről szóló közleményében bejelentette, hogy 2012 első negyedévében gyorsított eljárású jövőbeli javaslatot fognak tenni, és az ügyről 2012 végére igyekeznek megállapodást elérni a Parlamenttel és a Tanáccsal.</PARA><PARA>A Jogi Bizottság számos alkalommal – többek között a Bizottsággal folytatott strukturált párbeszéd keretében és a szerzői joggal foglalkozó munkacsoportjában – megvitatta egy, a közös jogkezelésről szóló irányelvre irányuló javaslat szükségességét.</PARA><PARA>Mikorra irányozta elő a Bizottság a közös jogkezelésről szóló jogalkotási javaslat benyújtását, és mi lesz annak alkalmazási köre?</PARA></CONTENT></QUEST>