<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2006-0295">H-0295/06</QREF></TI-INTRO><TI-SESSION>A 2006-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="28199">Gábor Harangozó</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0295">Tárgy: A magyar költségvetés hiányáról</OBJECT><CONTENT><PARA>2005 márciusában a Tanács kifejezetten javasolta, hogy – frissített konvergenciaprogramjának megfelelően – Magyarország tegyen hatékony lépéseket a költségvetési hiánycélok elérése érdekében. 2005. november 8-i határozatában a Tanács egyértelműen kinyilvánította, hogy bármilyen adócsökkentés időzítését és végrehajtását a költségvetési hiánycélok elérésétől kell függővé tenni (2005/843/EK határozat<FNREF/>).</PARA><PARA>E tekintetben a Tanács hangsúlyozza, hogy a programban foglalt költségvetési álláspont mögött álló politikát megfelelően alá kell támasztani annak érdekében, hogy az összhangban álljon a túlzott költségvetési hiány 2008-ra történő kiigazításával. Emellett a Tanács ajánlásai szerint a költségvetés eredménye sokkal rosszabb is lehet, ha nem határoznak meg az adócélokat alátámasztó adóügyi intézkedéseket és nem hajtják végre azokat. A fenti értékelésből az vonható le, hogy a Tanács véleménye szerint hatékony intézkedésekre van szükség az adózás területén.</PARA><PARA>Végül, amennyiben a Tanács úgy véli, hogy a 104. cikk (7) bekezdése értelmében tett ajánlásokra nem születnek hatékony intézkedések, a Tanácsnak határozatot kell hoznia az ügyben <FNREF/>. A Bizottság egyik feladata a költségvetések felügyelete és a túlzott költségvetési hiány esetén követendő eljárás végrehajtása. A fentiekben említett ajánlás fényében szeretném megkérdezni a Bizottságot, hogy milyen következményekkel vagy szankciókkal járna Magyarország számára, ha a Tanács ajánlása ellenére további adócsökkentést vezetne be?</PARA><FN FNID="FN1">13  HL L 314, 2005.11.30., 18. o.</FN><FN FNID="FN2">14  A Szerződés 104. cikke (8) bekezdésének és az (a (EK) 1056/2005 tanácsi rendelettel módosított) (EK) 1467/97 tanácsi rendelet 4. cikke (1) bekezdése rendelkezései szerint.</FN></CONTENT></QUEST>