<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000054">O-000054/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96900">Georgios Papanikolaou</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000054">Tárgy: A közös uniós letelepítési program létrehozása</OBJECT><CONTENT><PARA>Az ENSZ Menekültügyi Főbiztossága (UNHCR) szerint évente megközelítőleg 200 ezer menekültet kell harmadik országban letelepíteni. Míg az Egyesült Államokban, Kanadában, Ausztráliában, Brazíliában és Chilében évente körülbelül 100 ezer menekültet telepítenek le, addig Európában a letelepítés nem bevett szokás. Jelenleg tíz tagállam hajt végre letelepítést, ami az EU-ban tartózkodó menekültek közül mindössze 4500 főt érint.</PARA><PARA>Az Európai Parlament Állampolgári Jogi, Bel- és Igazságügyi Bizottsága (LIBE) 2010. február 23-i ülésén támogatta egy uniós letelepítési program gondolatát, és két jelentéstervezetet is bemutatott. Az egyiket az uniós letelepítési programról szóló európai bizottsági közleményről, a másikat pedig az Európai Menekültügyi Alapra vonatkozó módosítási javaslatokról. Mindkét jelentést nagy többséggel jóváhagyták az Európai Parlamentben 2010 májusában, és tényleges konszenzus mutatkozott a Bizottság, a Tanács és a Parlament között e jelentések politikai tartalmát illetően.</PARA><PARA>Majdnem egy évvel az Európai Parlament szavazását követően – mivel az első olvasatnak nincs teljesítési határideje – még mindig a Tanácsra várunk, hogy befejezze az együttdöntési eljárást.</PARA><PARA>Szándékozik-e a Tanács ennek az együttdöntési eljárásnak a lezárását a prioritások napirendjére tűzni?</PARA></CONTENT></QUEST>