<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0208">O-0208/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96910">Judith A. Merkies</PERSON>, <PERSON ID="39711">Victor Boştinaru</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0208">Tárgy: Hulladékkezelési válság Campániában (Olaszország)</OBJECT><CONTENT><PARA>2010. október 23-án Potočnik biztos nyilatkozatot tett közzé Campánia tartomány hulladékkal kapcsolatos problémáiról, amelyben megjegyezte, hogy a 2007. évi hulladékválság és az azt követően Olaszország ellen indított jogsértési eljárások óta nem sok változás történt. Az Európai Bíróság 2010. március 4-i ítéletében elmarasztalta Olaszországot, amiért elmulasztotta olyan létesítmények hálózatának kialakítását, amelyek megfelelően biztosítják a települési hulladék környezetbarát és egészségre veszélytelen ártalmatlanítását.</PARA><PARA>A Parlament ENVI bizottságának a végrehajtási ülésszak alatt tartott 2010. december 1-i ülésén a Bizottság kijelentette, hogy a hulladéklerakókról szóló irányelv nem azt írja elő, hogy a hulladéklerakók nem lehetnek a nemzeti parkok körzetében, hanem arról rendelkezik, hogy a hulladékkezelési intézkedéseknek meg kell felelniük valamennyi vonatkozó környezetvédelmi jogszabálynak. Vagyis nincsen olyan jogszabály, amely megtiltaná a hulladéklerakók nemzeti parkok területén való létesítését.</PARA><PARA>Milyen intézkedéseket hozott, vagy fog hozni a Bizottság a hulladékkezelési válságokból eredő környezeti és egészségügyi kockázatok lehetőségének elkerülése és a hulladék megfelelő gyűjtése és kezelése ellenőrzésének biztosítása, valamint annak érdekében, hogy az illetékes regionális hatóságokat megvalósítható hulladékkezelési tervek benyújtására kötelezze?</PARA><PARA>Hogyan értékeli a Bizottság a regionális önkormányzat jelenlegi hulladékkezelési tervét? Milyen határidőket szabott a Bizottság egy olyan terv hatálybalépésének, amely megfelel az uniós szabályozásoknak?</PARA><PARA>Mikor kezdi meg a Bizottság az Olaszország elleni 260. cikk szerinti eljárást, és ró ki rá addig érvényben maradó büntetést, míg Olaszország végre nem hajtja a Bíróság ítéletében foglaltakat? A jogsértési eljárások (újra)indításán túl milyen egyéb politikai eszközöket vesz igénybe a Bizottság a jelenlegi campániai hulladékkezelési válságba való beavatkozás céljából?</PARA><PARA>Meg tudja-e a Bizottság erősíteni azt, hogy az uniós törvények nem tiltják hulladéklerakók létesítését nemzeti parkokban/nemzeti örökség részét képező helyszíneken/Natura 2000 területeken? Ha igen, gondoskodik-e a Bizottság e joghézag megszüntetéséről?</PARA></CONTENT></QUEST>