<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0029">O-0029/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="28619">Tatjana Ždanoka</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="96734">Franziska Keller</PERSON> és <PERSON ID="96736">Jan Philipp Albrecht</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0029">Tárgy: A romákról szóló második európai csúcstalálkozó</OBJECT><CONTENT><PARA>A romák társadalmi részvétele európai szintű kérdéssé vált. A spanyol elnökség által 2010. április 8-án Córdobában megrendezendő romákról szóló második európai csúcstalálkozó jó alkalmat teremt az eredmények áttekintésére és a további kihívások meghatározására.</PARA><PARA><LIST TYPE="OL"><ITEM>Az európai strukturális és előcsatlakozási alapok nagy lehetőségeket kínálnak a romák társadalmi részvételének előmozdítására. Úgy tűnik azonban, hogy a romák társadalmi-gazdasági helyzetére gyakorolt hatásuk az eddigiekben korlátozott volt. A Bizottság ezzel kapcsolatban milyen előzetes következtetéseket von le a folyamatban levő értékelésekből? Mit tesz a Bizottság annak érdekében, hogy az operatív programok és a forráselosztási eljárások felülvizsgálata tükrözze a romák társadalmi részvételének előmozdításához kapcsolódó prioritást? Hogyan fogja a Bizottság biztosítani, hogy a romák befogadásáról szóló közös alapelveket<FNREF FNIDREF="FN1"/> teljes mértékben figyelembe veszik e felülvizsgálatok során? A Bizottság milyen jogi/szabályozási eszközöket fog használni annak érdekében, hogy a romák számára egyenlő elbánást biztosítson (feltételként) az európai alapok felhasználása során?</ITEM><ITEM>Tekintettel a strukturális és előcsatlakozási alapok egyes tagállamokban és (lehetséges) tagjelölt országokban tapasztalható alacsony felhasználási arányára, a Bizottság miként fogja ösztönözni a helyi hatóságokat a strukturális alapokban rejlő lehetőségek jobb kihasználására a romák társadalmi részvételének előmozdítása érdekében? Tekintve, hogy a Bizottság kimondottan felismeri aktív részvételének jelentőségét a politikaformálásban, miként fogja biztosítani, hogy a költségvetési rendelet jelenlegi felülvizsgálata pozitív hatással járjon a roma civil társadalom önszerveződési képességére?</ITEM><ITEM>Miként értékeli a Bizottság az Európai Roma Platform tevékenységét? A Bizottság miként használta fel a roma nem kormányzati szervezetek ajánlásait, tapasztalatát és szakértelmét? A Bizottság az Európai Roma Platform keretében tett-e lépéseket a roma társadalmi részvétel koherens európai kerete stratégiai ütemtervének kidolgozása érdekében, amint azt az Európai Parlament kérte?</ITEM><ITEM>Milyen lépéseket tett a Bizottság annak érdekében, hogy amint azt az Európai Parlament számos alkalommal kérte, szolgálatainak belső szervezete tükrözze a romák társadalmi integrációjával kapcsolatos kihívások kezeléséhez szükséges jelentős egyeztetéseket és szakértelmet?</ITEM><ITEM>A romáknak nyílt és burkolt diszkriminációval egyaránt szembe kell nézniük, beleértve a rasszista erőszak riasztó formáit, a gyűlöletbeszédet, a lakhatási és oktatási elkülönítést, az erőszakos kilakoltatást, és olyan kevésbé látható megkülönböztetéseket is, mint a közszolgáltatásokhoz és szociális ellátásokhoz való eltérő hozzáférés. Milyen intézkedéseket javasol a Bizottság a romák elleni diszkrimináció látható és burkolt formáinak kezelése érdekében?</ITEM></LIST></PARA><FN FNID="FN1">  A Szociális és Foglalkoztatási Tanács következtetései, 2009. június 9.</FN></CONTENT></QUEST>