<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0125">O-0125/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1289">Proinsias De Rossa</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0125">Tárgy: Általános érdekű szociális szolgáltatások</OBJECT><CONTENT><PARA>Az Unió céljai a tagállamok lakosságának jóléte és Európa fenntartható fejlődése, amely olyan kiegyensúlyozott gazdasági növekedésen, árstabilitáson és magas versenyképességű, teljes foglalkoztatottságot és társadalmi haladást célul kitűző szociális piacgazdaságon alapul, amely a környezet minőségének magas fokú védelmével és javításával párosul (Az Európai Unióról szóló szerződés 3. cikke) A tagállamok kormányai, a nemzeti parlamentek és az Európai Parlament, a választók akaratának megfelelően megerősítették az általános érdekű szociális szolgáltatások jogalapját. Az Európai Unió működéséről szóló szerződés 9. cikke szerint az Unió politikái és tevékenységei meghatározása és végrehajtása során figyelembe veszi „a foglalkoztatás magas szintjének előmozdítására, a megfelelő szociális biztonság biztosítására, a társadalmi kirekesztés elleni küzdelemre, valamint az oktatás, a képzés és az emberi egészség védelmének magas szintjére vonatkozó követelményeket”. A Parlamentnek, a Bizottságnak és a Tanácsnak biztosítaniuk kell, hogy az új rendelkezéseket teljes körűen alkalmazzák annak érdekében, hogy az általános érdekű szociális szolgáltatások az európai szociális és gazdasági modell integráns részévé váljanak. Emellett a tagállamok nemzeti, regionális és helyi hatóságainak jogbiztonságra van szükségük.</PARA><PARA>Elfogadja-e a Bizottság, hogy szükséges egy magas szintű, több érdekelt felet tömörítő munkacsoport létrehozása, amely gondoskodik az új szerződés Európa megerősített szociális dimenziójáról szóló rendelkezéseinek teljes figyelembevételéről, valamint ezen rendelkezések proaktív megvalósításáról, és azon nehézségek legyőzéséről, amelyekkel az általános érdekű szociális szolgáltatások néhány szolgáltatója szembesül az egységes piac szabályainak jelenlegi értelmezésekor?</PARA><PARA>A munkacsoport célja és megbízatása az volna, hogy irányítsa azon politika és azon jogi kiigazítások fokozatos megvalósítását, amelyek elengedhetetlenek az általános érdekű szociális szolgáltatások társadalmi és gazdasági szerepének teljes körű megvalósításához az európai társadalomban, a Lisszaboni Szerződésben foglaltaknak megfelelően. Ennek a munkacsoportnak a szociális ügyekért felelős biztos lehetne az elnöke, a tagság a Versenypolitikai Főigazgatóság, a Belső Piaci Főigazgatóság, a Gazdasági és Pénzügyi Főigazgatóság, a Parlament, a Tanács, a Régiók Bizottsága, a szociális partnerek és a civil szervezetek képviselőiből állna. A mandátuma két évre szólna, és felülvizsgálat tárgyát képezné.</PARA></CONTENT></QUEST>