<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0094">O-0094/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28134">Eva-Britt Svensson</PERSON> a(z) <COMMITTEE COMMID="2877">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0094">Tárgy: A nemek közötti egyenlőséget támogató európai uniós intézkedések a munkához és a családhoz fűződő jogok és kötelezettségek közötti egyensúly megteremtése terén</OBJECT><CONTENT><PARA>2008. október 3-án a Bizottság két jogalkotási javaslatot nyújtott be a munka, a családi élet és a magánélet összeegyeztethetőségének javítása érdekében, mind a szülési szabadság, mind az önfoglalkoztatóként dolgozó nők és a segítő házastársak vonatkozásában. Ezt az „összehangoló csomagot” egy jelentés kísérte, amely áttekinti a gyermekgondozással kapcsolatos EU-n belüli előírásokat, valamint egy politikai közlemény, amelyben a Bizottság bejelenti, hogy megteszi a szükséges intézkedéseket annak érdekében, hogy irányelvi javaslat formájában biztosítson jogerőt a szociális partnerek szülői szabadságról szóló megállapodásának. </PARA><PARA>2009 júniusában a szociális partnerek megállapodást értek el a szülői szabadságról szóló keretmegállapodás felülvizsgált változatában, amelyet a Tanács november végén hivatalosan jóváhagy.</PARA><PARA>2009-es munkaprogramjában az Európai Bizottság tervbe vette, hogy irányelvi javaslatot készít az apasági, örökbefogadási és hozzátartozó-ápolási szabadság biztosítására. Ezt a javaslatot végül nem terjesztette elő, és 2009-ben nem is fogja benyújtani.</PARA><PARA>Hogyan vélekedik a Tanács az apasági, örökbefogadási és hozzátartozó-ápolási szabadságról szóló esetleges új európai jogszabályról?</PARA><PARA>Hogyan vélekedik a Tanács a Bizottság két – az önfoglalkoztatóként dolgozó nőkkel és a szülési szabadsággal kapcsolatos – irányelvi javaslatáról szóló, folyamatban lévő vitáról? </PARA></CONTENT></QUEST>