<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2004-0088">O-0088/04</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4453">Luisa Morgantini</PERSON>, <PERSON ID="4302">Feleknas Uca</PERSON> és <PERSON ID="28248">Gabriele Zimmer</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0088">Tárgy: A fejlődő országok adósságainak csökkentése az iraki adósság mérséklésének következtében</OBJECT><CONTENT><PARA>Novemberben a „párizsi klub” úgy határozott, hogy eltörli Irak külföldi adósságainak 80%-át, ami 96 milliárd dollárt tesz ki. </PARA><PARA>Azonban nyilvánvaló, hogy az intézkedés mögött geopolitikai indokok állnak, és nem a fejlődő országok adósságának csökkentésére vagy eltörlésére irányuló általános stratégiáról van szó, amely segítségével a legszegényebb országok javíthatnának polgáraik életminőségén, ahogy azt az Európai Parlament 2000. május 18-i állásfoglalásában is kérte.</PARA><PARA>A rendelkezésre álló információk alapján a 42 legnagyobb mértékben eladósodott ország adóssága 35 milliárd dollárra tehető és maga a Világbank is azon a véleményen van, hogy azonnal 2,3 milliárd dollárt kellene fordítani az adósságok csökkentésére ahhoz, hogy a nagyon eladósodott szegény országok számára indított programja ne omoljon össze. A Millenniumi Fejlesztési Célok 8. fejezete megemlíti, hogy a fejlődő országok adósságára vonatkozó problémáit olyan nemzeti és nemzetközi intézkedések utján kell kezelni, amelyek lehetővé teszik, hogy eladósodásukkal hosszú távon is meg tudjanak birkózni.</PARA><PARA>Tekintettel arra, hogy az Európai Unió elkötelezte magát a Millenniumi Fejlesztési Célok mellett, a Tanács szándékozik-e konkrét intézkedéseket hozni európai és nemzetközi szinten annak érdekében, hogy az iraki külföldi adósság csökkentésének alapjául szolgáló kritériumokat a nagy mértékben eladósodott szegény országok esetén is alkalmazzák?</PARA></CONTENT></QUEST>