<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0069">O-0069/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0069">Tárgy: Fúziók és felvásárlások az európai tőzsdéken <BRK/></OBJECT><CONTENT><PARA>Hogyan értékeli a Bizottság   a főbb európai tőzsdéken tapasztalható konszolidációt és a lehetséges   fúziókat, illetve felvásárlásokat különösen ott, ahol nemcsak európai,   hanem USA-beli tőzsdék is érintettek? <BRK/></PARA><PARA>A Bizottság azért nem   nyilatkozik-e, mert úgy véli, hogy a fúziók és felvásárlások felélénkülésének   kérdése kizárólag azon vállalatok részvényeseire tartozik, amelyek tulajdonában   vannak az adott tőzsdei platformok? Vagy helyénvaló lenne inkább, ha   egyrészt világosan megfogalmazná, hogy Európának általános érdeke fűződik   a jól működő tőzsdei szolgáltatásokhoz és post-trading (kereskedést   követő) szolgáltatásokhoz, másrészt meghatározná ennek a jó működésnek   a feltételeit (tekintetbe véve többek között egy transzatlanti fúziónak   az európai vállalati jogra és a vállalatirányításra gyakorolt esetleges   hatását)? <BRK/></PARA><PARA>Milyen következményei   lehetnek a konszolidációnak és az esetleges (különösen a határokon átívelő   és transzatlanti) felvásárlásoknak a kereskedés hatékonyságára, az európai   gazdaságba való befektetésekre és az európai kibocsátók, befektetők,   piaci résztvevők és részvényesek költségeire és hasznára nézve? <BRK/></PARA><PARA>Megtette-e a Bizottság   (és különösen Kroes biztos úr, valamint a Versenyügyi Főigazgatóság)   az előkészületeket arra, hogy a lehetséges fúziók versennyel kapcsolatos   aspektusait értékelje, és felismerik-e a nemzeti versenyhatóságok azt,   hogy ezekben a fejleményekben van egy egyértelműen európai dimenzió,   és az Európai Bizottságnak koordináló szerepet kellene játszania és   példát kellene mutatnia a következetes ítéletek és határozatok meghozatalában   a versenyszabályoknak megfelelően?  <BRK/></PARA><PARA>Különösen ha USA-beli   partnerek is bekapcsolódnának, mindez milyen hatással lenne a szabályozó   és felügyeleti rendszerekre? <B>Milyen lépéseket tesz a Bizottság e   hatások figyelemmel kísérése érdekében? </B>  Milyennek látja a Bizottság azokat a feltételeket, amelyeket egyesült   államokbeli szabályozók állítanak a transzatlanti fúziók esetében, és   milyen hatással lesz mindez az európai vállalatokra nézve, különösen   a vállalatirányítás, a felügyeleti rendszerek és az egyesült államokbeli   bíróságok törvénykezése tekintetében?   <B>Vajon a Sarbanes-Oxley vállalatirányítási szabályait kellene alkalmazni? </B>  Mit jelent mindez az európai pénzügyi szolgáltatási piac kialakulása   szempontjából? <BRK/></PARA><PARA>Hogyan kapcsolódnak   e problémák ahhoz a post-trading tevékenységekről (klíring és elszámolás)   szóló hatáselemzéshez és a levonható következtetésekhez, amelynek előterjesztését   a Bizottság még a nyár előttre ígérte, és a biztos úr tudná-e részletesebben   vázolni, hogy ebben az ügyben milyen irányban szándékozik haladni? <BRK/></PARA><PARA>Tervezi-e a Bizottság   annak vizsgálatát, hogy a tőzsdei tevékenységek az Unió egészére történő   kiterjesztésének és a konszolidációnak milyen következményei lesznek   a közép- és kelet-európai post-trading infrastuktúrákra?</PARA></CONTENT></QUEST>