<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000008">O-000008/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000008">Tárgy: A migránsok és a menedékkérők helyzete Görögországban</OBJECT><CONTENT><PARA>A Görögországban kialakult menekültügyi helyzettel kapcsolatos aggodalmak régi keletűek. Tekintettel arra, hogy magas azon menedékkérők száma, akik itt lépnek először az Unió területére, Görögország nem rendelkezik a menedékkérők fogadását és az adatok feldolgozását szolgáló, működőképes rendszerrel: 2011 januárjában az Emberi Jogok Európai Bírósága bűnösnek találta Görögországot a menedékkérők és az illegális bevándorlók megalázó feltételek közötti fogadása miatt.</PARA><PARA>2010 végén a görög hatóságok kötelezettséget vállaltak menekültügyi és bevándorlási politikáik gyökeres megreformálására, és nemzeti tervet fogadtak el a menekültügy és a migráció kezeléséről. A Görögországgal foglalkozó bizottsági munkacsoport első negyedéves jelentése (november 17.) szerint történt bizonyos előrelépés, többek között létrehoztak egy, a menedékjog iránti kérelmekkel foglalkozó támogató egységet, megnövekedett a kedvezően elbírált menedékkérelmek száma, és felállítottak egy hatóságot, amely a beérkező migránsok felügyeletét látja el.</PARA><PARA>De jóval többre van szükség. A nem kormányzati szervezetek, például az Orvosok Határok Nélkül vagy a „Human Rights Watch” szerint a Törökországgal határos Evros befogadóközpontjaiban tapasztalható humanitárius helyzet még mindig rendkívül rossz. A bevándorlókat és a menedékkérőket továbbra is fogva tartják, ráadásul igen rossz feltételek között, és a kísérő nélküli kiskorúakat alig vagy egyáltalán nem segítik. Nem valószínű, hogy ez a helyzet a közeljövőben megváltozna. Ebben a fázisban meg kellene vitatni a dublini rendszer lehetséges reformját, és ki kellene alakítani egy EU-n belüli, tényleges szolidaritási rendszert.</PARA><PARA>Bár a Bizottság forrásokat bocsátott Athén rendelkezésére, a migránsokat fogadó központok építése például messze elmarad a várakozásoktól. A görög hatóságoknak problémát okoz a görög menekültügyi rendszer javítására elkülönített európai uniós finanszírozás felhasználása.</PARA><PARA>Mit kíván tenni a Bizottság annak biztosítása érdekében, hogy a görög hatóságok felhasználják a számukra rendelkezésre bocsátott forrásokat befogadó kapacitásuk javítása és a nemzetközi védelemre szoruló emberek számára jobb körülmények teremtése céljából?</PARA></CONTENT></QUEST>