<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0124">O-0124/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0124">Tárgy: A pénzügyi piacok globális felállása a jövőben és egy uniós gazdasági felépülési terv</OBJECT><CONTENT><PARA>Az egész világra kiterjedő pénzügyi válság és gazdasági lelassulás az európai pénzügyi piacok szabályozásának és felügyeletének átfogó reformját követeli meg, illetve globális megoldásokat és közös elvrendszereket. Az IMF stratégiai felülvizsgálatáról szóló (2006. márciusi) <ANCHOR ID="1" FAMILY="TA" TYPE="P6-TA" YEAR="2006" NUMBER="0076">P6_TA(2006)0076</ANCHOR> állásfoglalásában az EP a Bretton Wood Institutions átfogó reformjára szólított fel, legitimitásuk és hatékonyságuk támogatása érdekében, biztosítva azt, hogy a nemzetközi gazdasági helyzetet és az IMF politikáinak új irányultságát tükrözzék. Az EP hangsúlyozta, hogy az IMF központi szerepe a globális csereárfolyam-ingadozások stabilizálásában, a fizetési mérleg súlyos problémáival küzdő országok számára utolsó lehetőségként történő hitelnyújtásban, valamint a pénzügyi piaci fejlemények és azoknak az egyes országokra jellemző, illetve globális pénzügyi stabilitásra gyakorolt hatása elemzésében és nyomon követésében rejlik. E tekintetben a 2008. november 15-i G20 csúcstalálkozó komoly lehetőség a nemzetközi pénzügyi együttműködés fellendítésére és a globális pénzügyi rendszer reformjára. Az EP örömmel fogadja ezt a kezdeményezést, és többek között úgy véli, hogy a globális normák meghatározóinak (pl. az FSF) globális méretekben kell gondolkodniuk, amikor az összes pénzintézet felügyelete és kormányzása, a prociklikusság és az elszámolási szabályok lehetséges javítására törekednek. Az EP sajnálja, hogy az Eurogroup elnöke nem kapott meghívást e rendezvényre, és kéri, hogy a jövőben a Tanács elnöksége, illetve az Eurogroup elnöke egyaránt képviselhesse az Európai Uniót az ilyen fórumokon. Osztja-e a Tanács azt a nézetet, hogy az EU nemzetközi téren erősebb hangon szólhatna, ha ezeken a területeken lényeges reformokat hajtana végre, és támogatja-e a Tanács azt az ötletet, hogy az EU valamennyi releváns nemzetközi fórumon egységes hangon szólaljon meg? Ehhez a menetrendhez a G20 csúcstalálkozó mivel járul hozzá? Hogyan készülhetne az EU jobban fel e folyamat következő lépésére?</PARA><PARA>A Bizottság legutolsó gazdasági előrejelzése szerint a pénzügyi válság súlyos visszhangot kelt majd a valós gazdaságban. Hogy halad a tagállamok gazdasági kisegítéséről szóló csomagok koordinálása?</PARA></CONTENT></QUEST>