<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0006">H-0006/10</QREF></TI-INTRO><TI-SESSION>A 2010-as év januári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28584">Georgios Toussas</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0006">Tárgy: Kilenc tengerész tragikus halála az Aegean Wind fedélzetén</OBJECT><CONTENT><PARA>Karácsony napján kilenc tengerész tragikus halált halt egy görög lobogó alatt közlekedő, 26 éves hajó, az <I>Aegean Wind </I>fedélzetén kitört tűzvészben. Ezt az újabb tengeri „balesetet” egy sor másik előzte meg, számos emberéletet követelve, például az <I>Express Samina </I>komp, a <I>Dystos </I>és az <I>Iron Antonis </I>teherhajó, az <I>Errica</I>, a <I>Prestige </I>és mások esetében. A tagállamok és az EU tengerpolitikájukat a hajótulajdonosok versenyképességre és haszonra irányuló igényeihez igazítják, és a tengerészek jogos kívánalmait figyelmen kívül hagyva engedélyezik az elavult, rosszul karbantartott hajók üzemeltetését, növelik a tengerészek munkaterhelését, csökkentik a legénység létszámát, és kimerítő, 16–18 órás munkanapokat írnak elő, ami végzetes következményekkel jár a tengeri életbiztonságra nézve.</PARA><PARA>Tudja-e a Bizottság, hogy az <I>Aegean Wind</I> megfelelt-e az alapvető biztonsági előírásoknak, amelyek betartásával megelőzhető lett volna a tengerészek halála, illetve fel volt-e szerelve a hajó a szükséges tűzvédelmi, tűzbiztonsági és tűzoltó rendszerekkel, és rendesen működtek-e ezek? Van-e információ, illetve folyik-e vizsgálat az EMSA részéről a tengerészek halálának okával kapcsolatban?</PARA></CONTENT></QUEST>