<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000289">O-000289/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28141">Lívia Járóka</PERSON>, <PERSON ID="28120">Simon Busuttil</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000289">Tárgy: A romákkal szembeni hátrányos megkülönböztetés felszámolása</OBJECT><CONTENT><PARA>Annak ellenére, hogy a Bizottság elkészítette a romák társadalmi befogadását célzó nemzeti stratégiák uniós keretrendszerét, amelyet a Tanács is üdvözölt, továbbá hogy iránymutatásokat intézett a tagállamokhoz a romák társadalmi befogadását célzó nemzeti stratégiák kidolgozásával kapcsolatban, a romák hátrányos megkülönböztetése továbbra sem szűnt meg az Európai Unióban. </PARA><PARA>A megkülönböztetés felszámolása terén még rengeteg a tennivaló, látva a széleskörű cigányellenességet és a meglévő szabályozás hiányos végrehajtását. A roma közösségek gyakran elszigetelten, gettókban élnek, foglalkoztatási arányuk rendkívül alacsony, és az egészségügyi ellátáshoz egyenlőtlen feltételek mellett jutnak hozzá. A roma gyerekek gyakran elkülönítetten, kizárólag cigány gyermekekből álló osztályokban tanulnak, pedig a szegénység elkerülésének egyik legfontosabb eszköze az oktatás. </PARA><PARA>Valamennyi európai országnak – az Európai Unió jelenlegi és jövőbeli tagállamainak egyaránt – összehangolt erőfeszítéseket kell tenniük annak érdekében, hogy véget érjen a kontinens legnagyobb etnikai kisebbségének e régóta folyó társadalmi kirekesztése, valamint csatlakozniuk kell a romák integrációjára irányuló uniós stratégiához. </PARA><PARA>Hozzá tud-e járulni a Bizottság a megkülönböztető bánásmód felszámolásához, biztosítva mindeközben az uniós stratégia végrehajtását és a meglévő jogi eszközök értékelését? </PARA><PARA>Fel tud-e állítani a Bizottság kritériumokat az európai roma cselekvési tervek értékelésére, és meg tudja-e mondani, hogyan és mikor áll majd készen a „válságtérkép” a tervezésre, az ellenőrzésre és az értékelésre? </PARA><PARA>Hogyan biztosítja a Bizottság egy összetett foglalkoztatási és jóléti rendszer kidolgozását, a munkaerő-piaci esélyek növelése érdekében az egész életen át tartó tanuláshoz való hozzáférést, valamint a foglalkoztatási politikákon és a társadalmi integrációra irányuló programokon belüli egyenlő bánásmódot és esélyegyenlőséget, továbbá hogyan garantálja a romák részvételi arányának növelését az uniós pénzeszközök helyi szintű tervezésében, végrehajtásában és ellenőrzésében?</PARA></CONTENT></QUEST>