<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0094">O-0094/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>a(z) <GRPOL GRPOLID="2960">EFD</GRPOL> képviselőcsoport nevében</TI-AUTHOR></TI><OBJECT OBJID="OBJ0094">Tárgy: Monsignor Luigi Padovese meggyilkolása Iskenderunban</OBJECT><CONTENT><PARA>Monsignor Luigi Padovesét, az Anatóliában működő római katolikus püpököt, a Szentszék törökországi apostoli helynökét, a török püspöki konferencia elnökét június 3-án, csütörtökön brutálisan meggyilkolta a 26 éves, török állampolgárságú Murat Altun, aki négy éve volt a püspök gépkocsivezetője.</PARA><PARA>A török hatóságok azonnal cáfolták, hogy e cselekedet bármilyen összefüggésben állna vallási megfontolásokkal, és a tragikus eseményt a fiatalember állítólagos elmebetegségének tulajdonították.</PARA><PARA>Bizonyos friss információk azonban arra engednek következtetni, hogy fontolóra kell venni a történtek eredeti változatát is: egyes szemtanúk olyan részletekkel szolgáltak, amelyek a vallási és politikai indíttatású gyilkosság elméletét támasztják alá. A fiatalember ugyanis, miután szinte lenyakazta a papot, állítólag azt kiáltotta: „Megöltem a nagy Sátánt, Allah hatalmas”. Ezentúl azt vallotta, hogy a bűncselekményt egy „isteni kinyilatkoztatás” után követte el. E kijelentés inkább a valódi „rituális gyilkosság” hipotézisét látszik alátámasztani, nem pedig a mentális zavart, amit a fiatal gyilkos semmiféle orvosi vagy hiteles bizonyítékkal nem tud alátámasztani. E tragikus esemény ugyanakkor csak a legutóbbi a vallási indíttatású erőszakos cselekmények azon aggasztó sorozatában, amely Törökországban az elmúlt években bekövetkezett.</PARA><PARA>Felvette-e a Bizottság a kapcsolatot a török hatóságokkal annak érdekében, hogy megismerje a világ közvéleményét megdöbbentő és felháborító cselekmény pontos körülményeit, amely ez idáig a legsúlyosabb keresztényellenes bűncselekmény, mivel a római-katolikus egyház törökországi vezetőjére irányult?</PARA><PARA>Mivel a közelmúltban a török hatóságok a hasonló eseményeket először a támadók és gyilkosok elmebetegségének tulajdonították, ám utóbb bebizonyosodott, hogy ultranacionalista és szélsőséges iszlamista csoportokhoz köthetők, szándékában áll-e a Bizottságnak felhívni a török hatóságokat arra, hogy a fent említett tragikus eseményt részletesen kivizsgálják?</PARA><PARA>Úgy véli-e a Bizottság, hogy a török hatóságoknak a vallási és etnikai kisebbségek ellen az elmúlt években elkövetett számos súlyos, erőszakos bűncselekménnyel kapcsolatos magatartása összhangban áll a közösségi vívmányokkal, amelyek az Európai Unióhoz való csatlakozás szükséges feltételei?</PARA></CONTENT></QUEST>