<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000174">O-000174/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000174">Tárgy: Tibet-szimpatizáns tiltakozók elnyomása Magyarországon Ven Csia-pao kínai miniszterelnök látogatása kapcsán</OBJECT><CONTENT><PARA>2011. június 25-én, Magyarországon a Ven Csia-pao miniszterelnök vezette magas rangú kínai küldöttség látogatása alkalmával legalább hét személynek – akik tibeti nem kormányzati szervezetek tagjai, illetve tibeti származásúak – indoklás nélkül meg kellett jelennie a Bevándorlási és Állampolgársági Hivatalban. Valamennyiük legálisan él és dolgozik Magyarországon.</PARA><PARA>Közülük csak Namgyal Cevang jelent meg a Bevándorlási és Állampolgársági Hivatalban, ahol mindaddig fogva tartották, míg a kínai küldöttség el nem hagyta Magyarországot.</PARA><PARA>Orbán Viktor miniszterelnök egy sajtónyilatkozatban megerősítette, hogy Magyarország nagyra becsüli mindazt, amit Kína tett saját polgárai, valamint a világ jóléte és fejlődése érdekében, ezért szeretne Kínáról példát venni. </PARA><PARA>2011. június 27-én Orbán Viktor miniszterelnök egy szóbeli kérdésre válaszolva a Magyar Országgyűlésben kijelentette, hogy „Magyarország a jövőben sem fog tolerálni olyan tiltakozásokat, amelyek – kulcsfontosságú külföldi képviseletek hivatalos látogatásainak zavarása révén – károsíthatnák az ország stratégiai érdekeit”. Orbán pártjához tartozó parlamenti képviselők még aznap közzétettek egy nyilatkozatot, amelyben alkotmányellenesnek és az alapvető jogokat sértőnek ítélik a Bevándorlási és Állampolgársági Hivatal intézkedését.</PARA><PARA>Egyetért-e a Bizottság azzal, hogy Namgyal Cevang – a Bevándorlási és Állampolgársági Hivatal általi – önkényes őrizetbe vételét az emberi jogok és alapvető szabadságok védelméről szóló európai egyezmény 5. cikke megsértésének kell tekinteni? Ismertetné-e a Bizottság a témával kapcsolatos érveit?</PARA><PARA>Egyetért-e azzal a Bizottság, hogy Orbán Viktor miniszterelnök nyilatkozata ellentétes az Európai Unióról szóló szerződés 6. cikk (3) bekezdésével, amely kimondja, hogy az alapvető szabadságjogok – amelyeket az emberi jogok és alapvető szabadságok védelméről szóló európai egyezménye garantál – az Unió jogának általános alapelvét jelenti, és sérti az Európai Unió Alapjogi Chartájának 11. és 12. cikkeit, csakúgy mint a Polgári és Politikai Jogok Nemzetközi Egyezségokmányának 19. és 21. cikkeit, amelyeknek Magyarország is részes állama? Milyen intézkedéseket szándékozik hozni a Bizottság?</PARA></CONTENT></QUEST>