<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2008-0755">H-0755/08</QREF></TI-INTRO><TI-SESSION>A 2008-as év októberi üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="28636">Péter Olajos</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0755">Tárgy: Baromfihús-készítmények behozatala Kínából</OBJECT><CONTENT><PARA>Az Európai Bizottság 2008. július 30-i 2008/638/EK<FNREF/> számú határozatával módosította a harmadik országból származó húskészítmények behozataláról szóló 2007/777/EK<FNREF/> határozatot. A korábbi rendelkezés értelmében Kína csak olyan hőkezelt baromfihús-készítményeket exportálhatott a Közösségbe, amelyet hermetikusan lezárt tartályban három vagy annál több Fo értékig kezeltek. </PARA><PARA>A Bizottság ugyanakkor az illetékes kínai hatóságok kérésére jóváhagyta, hogy az ország Shandong tartományából olyan baromfihús-készítményeket is behozhassanak, amelyeken kevésbé szigorú, azaz 70°C-os minimumhőmérsékletű kezelést végeztek el.</PARA><PARA>A fentiek figyelembevételével kérdezem a Bizottságot, hogy véleménye szerint a szabályok enyhítése nem vezet-e az Európai Unió magas szintű állategészségügyi-, élelmiszerhigiéniai- és állatjóléti szabályozásának fellazulásához? Nem tartja-e aggályosnak olyan döntés meghozatalát, amely egy ország egyetlen tartományára vonatkozik, illetve teljes körűen ellenőrizhetőnek tartja-e, hogy az adott baromfihús-készítmények kizárólag Shandong tartományból érkeznek? Nem gondolja-e, hogy egy tartomány számára az engedély megadása tömeges szabályenyhítési kérelmek benyújtásához fog vezetni más tartományokból (mint ahogyan ennek előjelei már tapasztalhatóak)? A meghozott intézkedések nem veszélyeztetik-e az Uniós baromfitermelők helyzetét?</PARA><FN FNID="FN1">1  JO L 207 du 5.8.2008, p. 24.</FN><FN FNID="FN2">2  JO L 312 du 30.11.2007, p. 49.</FN></CONTENT></QUEST>