<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0074">O-0074/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1037">Reimer Böge</PERSON><BRK/>a <COMMITTEE COMMID="2860">Költségvetési Bizottság</COMMITTEE> nevében</TI-AUTHOR></TI><OBJECT OBJID="OBJ0074">Tárgy: A 2007-2013-as időszakra szóló többéves pénzügyi keret felülvizsgálata</OBJECT><CONTENT><PARA>A Lisszaboni Szerződés új elsődleges célokat tűzött ki az Unió számára, többek között a külső tevékenységek, a sport, az űrkutatás, az éghajlatváltozás, az energia, az idegenforgalom és a polgári védelem területén. Az Európai Unió működéséről szóló szerződés 311. cikke megköveteli, hogy az Unió gondoskodjon a céljai eléréséhez és politikái megvalósításához szükséges eszközökről. A költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás<FNREF FNIDREF="FN1"/> 3. számú nyilatkozata szerint „<I>Az Európai Tanács következtetéseivel összhangban a Bizottságot felkérték egy teljes és széles körű felülvizsgálat elvégzésére, amely az uniós kiadások valamennyi szempontját, beleértve a közös agrárpolitikát is, továbbá valamennyi forrását magában foglalja, beleértve az Egyesült Királyság visszatérítését is, és amelyről 2008-2009-ben kell jelentést készítenie</I>”. Az intézményközi megállapodás 4. pontja rendelkezik továbbá a 2007–2013-as időszakra szóló többéves pénzügyi keret kiigazításáról, amennyiben „<I>a Szerződés költségvetési hatással járó felülvizsgálatára kerülne sor</I>”.</PARA><PARA>A Bizottság kiterjedt nyilvános konzultációt folytatott az EU pénzügyeiről az Európai Tanács 2005. december 15–16-i következtetéseinek értelmében, amelyekben a Tanács felkérte a Bizottságot, hogy végezze el az EU kiadásainak és bevételeinek teljes és átfogó, minden területre kiterjedő felülvizsgálatát.</PARA><PARA>A jelenlegi többéves pénzügyi keret utolsó négy évében az éves költségvetést csak a rendelkezésre álló tartalékok felhasználásával vagy az intézményközi megállapodás által az elsődleges uniós célok – mint a Galileo, az élelmezésfinanszírozási eszköz vagy az európai gazdaságélénkítési terv – finanszírozására megjelölt eszközök segítségével sikerült tető alá hozni. A többéves pénzügyi keret minden plafonértéke alatt egyre szűkül a mozgástér, és ez a 2011–2013-as években is így lesz. A 2. fejezet (mezőgazdaság) tartaléka szinte semennyi mozgásteret nem hagy a következő évek során, az 1a. és 4. fejezetek tartalékai sem adnak lehetőséget az előre nem látott szükségletek kielégítésére, és a 3b. és 5. fejezet tartalékai is csökkennek.</PARA><PARA>A többéves pénzügyi keretet tehát felül kell vizsgálni, hogy biztosíthassa azokat a többletforrásokat, amelyek szükségesek a Lisszaboni Szerződéshez kapcsolódó politikai prioritások, valamint olyan egyéb kezdeményezések megvalósításához, amelyek lehetővé teszik az EU számára, hogy teljesítse kötelezettségvállalásait és megfeleljen polgárai elvárásainak. Mivel a felülvizsgálat szükségessége közvetlenül kapcsolódik a Lisszaboni Szerződés hatálybalépéséhez, azon intézkedéscsomag részeként kellene vele foglalkozni, amely a meglévő költségvetési struktúráknak a Lisszaboni Szerződés követelményeivel való összhangba hozásához szükséges.</PARA><PARA>A Lisszaboni Szerződéshez kapcsolódó felülvizsgálatnak magában kell foglalnia a meglévő intézményközi megállapodás és a többéves pénzügyi keret technikai és politikai kiigazítását, az intézményközi megállapodás működéséről szóló jelentés és a 2013-ig jóváhagyott többéves programok egyes meglévő pénzügyi kereteinek felülvizsgálata alapján.</PARA><PARA>Az EUMSz. 312. cikke szerint a többéves pénzügyi keretet a Tanács által elfogadott rendelet határozza meg. Ennek a rendeletnek összhangba kell hoznia a költségvetési fegyelemről szóló jelenlegi intézményközi megállapodást a Szerződés követelményeivel.</PARA><PARA>Egyetért-e a Tanács azzal, hogy felül kell vizsgálni a jelenlegi pénzügyi keretet annak érdekében, hogy megfeleljen az Európai Tanács 2005. december 15–16-i következtetéseinek, és összhangban legyen a Lisszaboni Szerződés követelményeivel? Hogyan tervezi biztosítani a Tanács az Európa 2020 stratégiában felvázolt kezdeményezések, valamint a jelenlegi és következő többéves pénzügyi keretben vállalt különböző kezdeményezések és politikai vállalások finanszírozását?</PARA><PARA>Egyetért-e a Tanács azzal, hogy egy ilyen felülvizsgálatnak tiszteletben kell tartania az EUMSz. 312. cikkének (5) bekezdésében szereplő rendelkezés szellemét és betűjét, amely szerint a többéves pénzügyi keret felső határainak módosításáról szóló döntéseket az intézmények közösen hozzák meg a Parlamenttel folytatott strukturális politikai párbeszéd során, teljes mértékben figyelembe véve a Parlament kívánságait?</PARA><FN FNID="FN1">  HL C 139., 2006.6.14., 1. o.</FN></CONTENT></QUEST>