<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0051">O-0051/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="26851">Nikolaos Chountis</PERSON> és <PERSON ID="96769">Jürgen Klute</PERSON> a(z) <GRPOL GRPOLID="2950">GUE/NGL</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0051">Tárgy: Hitelminősítő intézetek</OBJECT><CONTENT><PARA>Annak ellenére, hogy valamennyi uniós intézmény elismeri a hitelminősítő intézetek negatív szerepét a jelenlegi válságban (COM(2008)0704), az EU mégis feljogosította őket arra, hogy ne csak vállalkozásokat minősítsenek, hanem a tagállamok gazdaságait is. Az 1060/2009/EK rendelet<FNREF FNIDREF="FN1"/> nemhogy nem korlátozza tevékenységüket, hanem lényegében hivatalossá teszi és magasabb szintre emeli azt.</PARA><PARA>Ugyanakkor a hitelminősítő intézetek nemcsak a jelzáloghitel-válság előrejelzésére nem voltak képesek, hanem a hitelkockázat objektív mérésére sem egy sor pénzügyi botrányban. Ezen felül a világ számos vállalkozásától származó panaszok – a hitelminősítő intézetek részéről történő, díjkifizetésekkel kapcsolatos nyomásgyakorlás vonatkozásában – azt mutatják, hogy az intézetek működését nagy fokú homályosság jellemzi.</PARA><PARA>Milyen azonnali intézkedést szándékozik tenni a Bizottság azért, hogy a hitelminősítő intézetektől megvonják a tagállamok gazdaságai minősítésének jogát tekintettel arra, hogy politikailag elfogadhatatlan és gazdaságilag kockázatos, ha az EU és a tagállamok magánvállalkozások által készített minősítéseket vesznek alapul, valamint az, hogy ezek a vállalkozások olyan gazdasági szerepeket vesznek át, amelyeknek semmi esetre sem lenne szabad magáncégek kezébe kerülniük?</PARA><PARA><I>A minősítő intézetek</I> átfogó átalakítására <I>van szükség</I>, ezért a magántulajdonú minősítő intézetek működésének engedélyezését és felügyeletét állami hatóságoknak kell végezniük. Mi a Bizottság álláspontja e kérdésben?</PARA><PARA>Jelenleg a főbb minősítő intézetek székhelye az Egyesült Államokban van.<I> </I>Mi a Bizottság álláspontja egy európai hitelminősítő intézet felállításáról, a hitelminősítési folyamatot akadályozó érdekellentétek feloldása érdekében?</PARA><FN FNID="FN1">  HL L 302., 2009.11.17., 1. o.</FN></CONTENT></QUEST>