<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0511">H-0511/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 októberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0511">Tárgy: A hitelmegállapodás szétzilálja a néposztálybeli családokat és az oktatást</OBJECT><CONTENT><PARA>Görögországban több ezer, néposztálybeli családból származó gyermeknek nem jut hely a községi óvodákban, mert ezeket az intézményeket pénz és személyzet híján számos község bezárja. Így például csak Athénban 8 816  kérvényből mindössze 5 465-öt tudtak teljesíteni. Másfelől az óvodai dolgozók 60–70%-át elbocsátás fenyegeti, mivel szerződésüket nem hosszabbítják meg. Sőt, az idén fele annyi oktatót neveztek ki a közoktatásban, ugyanakkor olyan mértékben megsokszorozódott a nyugdíjazások száma, hogy becslések szerint több mint 20 000 oktató hiányzik! A tömeges munkanélküliségből, a fizetések és a társadalmi juttatások – a PASOK-kormánynak az Európai Unióval, az EKB-val és az IMF-fel aláírt hitelmegállapodás által is támogatott – drasztikus csökkentéséből fakadó problémák még inkább elmélyítik a munkás és néposztálybeli családok problémáit.</PARA><PARA>Elismeri-e a Bizottság, hogy a hitelmegállapodás keretében hozott intézkedések elviselhetetlen következményekkel járnak a néposztálybeli családok, és különösen a nők számára az állami óvodák drasztikus személyzethiánya, az állami iskolák működésének romlása és a munkásgyermekek oktatáshoz való jogának veszélyeztetése miatt?</PARA></CONTENT></QUEST>