<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0085">H-0085/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="26851">Nikolaos Chountis</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0085">Tárgy: Az Olympic Air és az Aegean Airlines küszöbön álló egyesülése</OBJECT><CONTENT><PARA>2010. február 11-én az Olympic Air és az Aegean Airlines egybevágó nyilatkozatokat adott ki, amelyekben megerősítették a „jövőbeli együttműködésről” szóló tárgyalásaikat, miközben sajtójelentések láttak napvilágot a két társaság küszöbön álló egyesüléséről. E forgatókönyv, amely magánmonopólium kialakulásához és 2 500 álláshely megszűnéséhez vezetne, a fogyasztóvédelmi szervezetekből éles hangú reakciót váltott ki. Figyelemmel arra, hogy a két társaság voltaképpen a teljes belföldi utasszállító piac fölött rendelkezik, hogy Görögországnak földrajzi adottságaiból következően a többi tagállamhoz képest több repülőtérrel rendelkezik, és hogy a belföldi árak és a támogatott szolgáltatások száma és nagyságrendje várhatóan nőni fog, az alábbiakra várom a Bizottság válaszát:</PARA><PARA>Az, hogy a két társaság a belföldi utasforgalom 97%-a fölött rendelkezik, megfelelő indok-e arra, hogy a Görög Versenyfelügyeleti Bizottság elutasítsa ezen egyesülés jóváhagyását? Elutasíthatja-e a görög állam, hogy az egyesülés révén létrejövő új társaság az Olympic nevet és logót használja, és meghatározhat-e felső határértéket a belföldi árakra, mivel az új társaság a belföldi utasforgalomból 97%-ban részesedne?</PARA></CONTENT></QUEST>