<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0393">H-0393/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi I. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0393">Tárgy: Görög bankok felvásárlása és privatizálása</OBJECT><CONTENT><PARA>A Pireuszi Bank ajánlatot tett a Görög Mezőgazdasági Bankban meglévő 77,31%-os, és a Postabankban meglévő 33,04%-os állami tulajdonrészre, a két bankért összesen 701 millió eurót kínálva. Ezzel a Pireuszi Bank nagy részvényesei a PASOK-kormány, illetve az Európai Unió és az IMF képviselői által megfogalmazott ösztönzésekre reagálnak, amelyek erősebb bankcsoportok létrehozását szorgalmazzák, élve a kormány, az EU, az EKB és az IMF közötti egyetértési megállapodás szerinti állami védőernyőből származó előnyökkel. Valamennyi görög bank jelentős támogatásban részesült a 28 milliárd eurós állami segélycsomagból, valamint az EU és az IMF által nyújtott, ezt kiegészítő további 10 milliárd eurós csomagból. Ezeket az összegeket a görög lakosságnak igen szigorú feltételek mellett és rendkívül drágán kell majd visszafizetnie. A munkavállalóknak kell megfizetniük a Görög Mezőgazdasági Bank és a Postabank hatalmas profittal járó fúzióját és privatizációját, ami különösen hátrányosan fogja érinteni az eladósodott mezőgazdasági kis- és középtermelőket, a Mezőgazdasági Bankhoz tartozó termelő- és feldolgozó üzemeket, valamint a banki alkalmazottakat.</PARA><PARA>Annak fényében, hogy az említett egyetértési megállapodás értelmében az állami vagyon eladásából származó bevételek a következő években évi 1 milliárd eurót fognak kitenni, összhangban áll-e a bankok felvásárlása és privatizálása a PASOK-kormány, az EU, az EKB és az IMF közötti egyetértési megállapodás feltételeivel és rendelkezéseivel?</PARA></CONTENT></QUEST>