<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0079">O-0079/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28266">Sophia in 't Veld</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96692">Leonidas Donskis</PERSON>, <PERSON ID="4398">Gianni Vattimo</PERSON> és Baroness <PERSON ID="4529">Sarah Ludford</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="4531">Jean Lambert</PERSON> és <PERSON ID="96815">Judith Sargentini</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0079">Tárgy: A kiskorúakat a nyilvános információk káros hatásaitól védő litván törvény</OBJECT><CONTENT><PARA>A litván parlament 2009. július 14-én elfogadta a kiskorúakat a nyilvános információk  káros hatásaitól védő törvény módosításait. A törvény kimondja, hogy a „kiskorúakat érő káros hatások a homoszexualitásra biztató nyilvános információkból” származnak, amelyek ellenétesek a „családi értékekkel”. Ez a rendelkezés a homoszexualitásal kapcsolatos információk terjesztését olyan tevékenységekhez hasonlítja, mint a fizikai erőszak és a megcsonkított test bemutatása, illetve az öncsonkításra és az öngyilkosságra való felhívás. A törvény az összes, kiskorúak által hozzáférhető, a homoszexualitásról szóló információt betiltja.</PARA><PARA>A litván elnök a homályos és pontatlan megfogalmazás miatt megvétózta a törvényt, és arra kérte a parlamentet, hogy vegye azt ismét fontolóra „a jogállamiság, a jogbiztonság és a jogi egyértelműség alkotmányos elveinek fényében, illetve azt biztosítandó, hogy az ne ütközzön a nyílt társadalom és a pluralista demokrácia elveibe”. Az emberi jogi szervezetek és az európai parlamenti képviselők ismételten felszólították az uniós intézményeket a közbelépésre, a Seimas-t felkérték a törvénytervezet felülvizsgálatára, ugyanakkor keresetet nyújtottak be az alkotmánybírósághoz. Az ősz folyamán felülvizsgálatra kerül továbbá a büntető- és a köztisztviselői törvénykönyv, amely a magán- és jogi személyeket a homoszexualitás közterületen történő hirdetéséért közmunkával, illetve 1500 euróig terjedő pénzbírsággal és előállítással bünteti.</PARA><PARA>A Tanács tárgyalt-e a litván hatóságokkal a fenti kérdésekről? Nem gondolja-e a Tanács, hogy az ilyen törvények és törvénymódosítások nem egyeztethetőek össze a nemzetközi és európai egyezményekben lefektetett emberi jogi és alapvető szabadságjogi elvekkel, különös tekintettel a kifejezés szabadságának elvével – melybe beleértendő az információhoz való hozzáféréshez és az információ terjesztéséhez fűződő jog –, és hogy azok ellentétesek a megkülönböztetésmentességet előmozdító uniós törvényekkel és politikákkal? Nem gondolja a Tanács, hogy az ilyen törvények ellentétesek az EU Alapjogi Chartájával, az EUSz. 6. cikkével és az EK Szerződés 13. cikkével, vagyis az Unió alapvető elveivel? Felkéri-e a Tanács az Alapjogi Ügynökséget, hogy értékelje a törvényt és annak módosításait? Mit fog a Tanács tenni annak érdekében, hogy Litvánia eleget tegyen az EU-Szerződésekben, valamint az európai és nemzetközi jog által előírt kötelezettségeinek? Készen áll-e arra, hogy szükség esetén az EUSz. 7. cikkében foglalt eljáráshoz folyamodjon?</PARA></CONTENT></QUEST>