<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000090">H-000090/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 márciusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="2037">Robert Sturdy</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000090">Tárgy: A szellemi tulajdonhoz fűződő jogok az EU-India közötti szabadkereskedelmi megállapodásra vonatkozó tárgyalásokon</OBJECT><CONTENT><PARA>Az Unió kereskedelempolitikája fontos szerepet játszik az Európa 2020 stratégia célkitűzéseinek teljesítésében, többek között szabadkereskedelmi megállapodások megkötése révén. A világ egyik leggyorsabban fejlődő gazdaságaként India az elkövetkező években kiemelkedően fontos stratégiai partnere lesz az Uniónak. A szabadkereskedelmi megállapodás tovább növeli az európai társaságok indiai beruházási lehetőségeit, és javítja mind az európai, mind az indiai vállalatok piachoz való hozzáférését. A kereskedelemből származó haszon több millió indiait segíthet kiemelni a szegénységből. </PARA><PARA>Ahogy India továbbra is a tudásalapú gazdasággá való átalakulás felé halad, és az innováció egyre nagyobb szerepet játszik az indiai gazdaságban, az innovatív európai vállalatok beruházásai szintén elő fogják segíteni az innovációt. Az innováció azonban a szellemi tulajdonhoz fűződő jogok szilárd keretén alapszik. Ha az innováció eredményeit nem lehet megvédeni, nincs elég ösztönző erő az innovatív vállalatok beruházásaihoz. </PARA><PARA>Miként veszi figyelembe a Bizottság a szellemi tulajdonhoz fűződő jogokat az innováció terén az Indiával kötendő szabadkereskedelmi egyezmény jelenlegi tárgyalásai során?</PARA></CONTENT></QUEST>