<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0017">O-0017/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="2295">Hannes Swoboda</PERSON>, <PERSON ID="23868">Monika Flašíková Beňová</PERSON>, <PERSON ID="96832">Kinga Göncz</PERSON> és <PERSON ID="4519">Claude Moraes</PERSON> a(z) <GRPOL GRPOLID="2949">S&amp;D</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0017">Tárgy: A romákról szóló második európai csúcstalálkozó</OBJECT><CONTENT><PARA>Mivel a romák integrációja az EU és a tagállamok közös felelőssége, méltán vált európai témává. A spanyol elnökség szervezésében 2010. április 8-án Córdobában megrendezésre kerülő, romákról szóló második európai csúcstalálkozó megfelelő alkalmat kínál az eddigi eredmények áttekintésére és a további kihívások meghatározására.</PARA><PARA>1. Miközben üdvözöljük a romákról szóló córdobai csúcstalálkozó napirendtervezetét, kérdezzük a Tanácsot, hogy tervezi-e közös álláspont elfogadását a strukturális és az előcsatlakozási támogatásokra vonatkozó politikáról, ezáltal is tükrözve azon európai politikai vállalást, miszerint az e támogatások által biztosított lehetőségek teljes mértékben kihasználásra kerülnek a romák integrációjának előmozdítása, valamint annak biztosítása érdekében, hogy a romák befogadásáról szóló közös alapelveket<FNREF FNIDREF="FN1"/> teljes mértékben figyelembe vegyék az operatív programok és a forráselosztásra irányuló eljárások felülvizsgálatakor?</PARA><PARA>2. Tekintettel arra, hogy a strukturális és az előcsatlakozási támogatások felhasználási aránya néhány tagállamban és (potenciális) tagjelölt országban alacsony, hogyan működnek együtt a jövőben a tagállamok a Bizottsággal annak érdekében, hogy a helyi hatóságokat a strukturális támogatási lehetőségeknek a roma integráció előmozdítását célzó hatékonyabb felhasználására ösztönözzék?</PARA><PARA>3. Tervezi-e a Tanács és különösen az elnökségi trió, hogy az Európai Parlamenttel konzultálva, valamint a civil társadalom aktív bevonásával stratégiai menetrendet mutat be a romák integrációjára vonatkozóan, megfogalmazva a 2014–2020-es tervezési időszak prioritásait?</PARA><PARA>4. A romáknak nyílt és burkolt diszkriminációval is szembe kell nézniük, többek között riasztó formákat öltő rasszista erőszakkal, szegregációval a lakhatás és az oktatás terén, erőszakos kilakoltatással, valamint a diszkrimináció kevésbé látható módjaival is, például a közszolgáltatásokhoz és a szociális ellátáshoz való egyenlőtlen hozzáférés által. Milyen lépéseket tervez a Tanács a romák elleni diszkrimináció látható és burkolt formáinak kezelése érdekében?</PARA><FN FNID="FN1">  A Szociális és Foglalkoztatási Tanács következtetései, 2009. június 9.</FN></CONTENT></QUEST>