<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0030">O-0030/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1309">Brian Simpson</PERSON> a(z) <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0030">Tárgy: Az első vasúti csomag (a 2001/12/EK, 2001/13/EK és 2001/14/EK irányelv) végrehajtása</OBJECT><CONTENT><PARA>Az „első vasúti csomagba” tartozó három irányelvet (2001/12/EK<FNREF FNIDREF="FN1"/>, 2001/13/EK<FNREF FNIDREF="FN2"/> és 2001/14/EK<FNREF FNIDREF="FN3"/>) 2001-ben fogadták el, átültetésük határidejeként 2003 márciusát tűzték ki. A Bizottság 2006. évi jelentésében elismerte, hogy a tagállamok alakilag átültették a három irányelvet; azonban 2009 októberében 21 tagállamnak indokolással ellátott véleményt küldött, amelyben az irányelvek nem megfelelő végrehajtására hívta fel figyelmüket. Az első vasúti csomag 2010. évi felülvizsgálatát megelőzően a Közlekedési és Idegenforgalmi Bizottság súlyos aggályainak kíván hangot adni azokat a tagállamokat illetően, amelyek nem teljesítik maradéktalanul az irányelvekben előírtakat, és a következő kérdéseket intézi a Bizottsághoz: </PARA><PARA><LIST TYPE="UL"><ITEM>A Bizottság tudna-e konkrét tájékoztatást nyújtani arról, hogy az irányelvek mely vonatkozásait nem hajtották végre az egyes tagállamok?</ITEM><ITEM>A Bizottság meg tudná-e magyarázni, hogy a tagállamok miért nem hajtották végre megfelelően az irányelveket, és még mindig akadályozzák-e a tisztességes versenyt a vasúti piacon? A Bizottság véleménye szerint az átdolgozás miként segíti majd elő az első vasúti csomag végrehajtását?</ITEM><ITEM>Tudna-e a Bizottság statisztikákat bemutatni a hozzáférés és az infrastruktúra költségeinek különbségeiről e tagállamokban, továbbá pontosabb tájékoztatást nyújtani az infrastruktúraüzemeltetők függetlenségének hiányáról, és arról, hogy ezzel kapcsolatban mely intézkedések megtételét mulasztották el a tagállamok?</ITEM><ITEM>Milyen intézkedéseket kellett volna a 21 tagállamnak hoznia, hogy elegendő hatáskört és forrást biztosítson a szabályozó testületeknek?</ITEM><ITEM>Meg tudná-e magyarázni a Bizottság, hogy miért került öt évbe a tagállamok hivatalos értesítése, és úgy véli-e, hogy az első vasúti csomag maradéktalan végrehajtása előfeltétele a piacok további megnyitásának? </ITEM><ITEM>Hogyan fog fellépni a Bizottság azok ellen a tagállamok ellen, amelyek az első vasúti csomaggal ellentétes nemzeti intézkedéseket vezettek be? </ITEM><ITEM>Mi a határokon átnyúló technológiák kölcsönös átjárhatóságának jelenlegi helyzete? Tudná-e a Bizottság tájékoztatni a Parlamentet arról, hogy az uniós vasúthálózatnak pontosan mekkora hányada felel meg az ERTMS-standardoknak?</ITEM></LIST></PARA><FN FNID="FN1">  HL L 75., 2001.3.15., 1. o.</FN><FN FNID="FN2">  HL L 75., 2001.3.15., 26. o.</FN><FN FNID="FN3">  HL L 75., 2001.3.15., 29. o.</FN></CONTENT></QUEST>