<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0031">O-0031/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4528">Neil Parish</PERSON> a(z) <COMMITTEE COMMID="820">Mezőgazdasági és Vidékfejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0031">Tárgy: Zéró tolerancia a nem engedélyezett, géntechnológiával módosított szervezetekkel szemben és ennek gazdasági következményei</OBJECT><CONTENT><PARA>Az (EK) sz.1829/2003 rendeletet<FNREF FNIDREF="FN1"/> a géntechnológiával módosított haszonnövények forgalomba hozatalának szabályozása érdekében fogadták el. Az Európai Unió mostanában egyre több olyan incidenssel szembesül, amikor az EU-ban még nem elfogadott, az EU főbb kereskedelmi partnereinél azonban már engedélyezett, géntechnológiával módosított haszonnövények időnként kis mennyiségben megjelennek. Még ha az importőrök és egyéb érintettek a legnagyobb gondossággal járnak is el, hogy elkerüljék ezeket az incidenseket, valószínűsíthető, hogy ezek újra elő fognak fordulni az exportáló országokban bevezetett új események hatására és az EU piacára behozott, nem engedélyezett, géntechnológiával módosított szervezetek (GMO-k) jelenlétével szembeni zéró tolerancia rendszerének alkalmazása miatt. Ez a helyzet folyamatosan romlik, és valószínűleg még magasabb takarmányárakhoz fog vezetni az EU-ban. <BRK/></PARA><PARA>Figyelembe véve az EU nagyfokú   függőségét a proteinben gazdag takarmányimporttól (például szójabab-őrlemény,   kukoricaglutén-takarmány), hogyan értékelné az Európai Bizottság a zéró   tolerancia politikájának következményeit az EU állatállományára nézve   rövid és hosszabb távon? <BRK/></PARA><PARA>Mivel indokolja a Bizottság   azt a jelenleg fennálló helyzetet, amikor az akár csak nyomokban is   nem engedélyezett GMO-kat tartalmazó takarmányokat betiltották, miközben   az ilyen takarmánnyal etetett állatokból származó húskészítmények szabadon   forgalmazhatók az EU piacán, ezáltal nagymértékben torzítva a versenyt   az európai gazdálkodók kárára? <BRK/></PARA><PARA>Úgy véli-e a Bizottság,   hogy a jelenlegi zéró tolerancia helyett küszöbértéket (ahogy a „GMO-mentes”   felirattal ellátott termékek esetében ez már elfogadott az engedélyezett   GMO-k elhanyagolható mértékű jelenléte esetén) kellene alkalmazni az   olyan, nem engedélyezett GMO-k elhanyagolható mértékű jelenléte esetén,   amelyeket az EFSA (Európai Élelmiszer-biztonsági Hatóság) már kedvezően   értékelt, vagy amelyeket már megvizsgáltak az élelmiszer- és takarmánytermékek   kockázatelemző módszerével a Codex géntechnológiával módosított növényekre   vonatkozó iránymutatásának megfelelően? Tervezi-e a Bizottság, hogy   e célból konkrét javaslatokat terjesszen elő? <BRK/></PARA><PARA>Számít-e a Bizottság   arra, hogy ha a jelenlegi helyzet nem változik, az kereskedelmi vitákhoz   vezet az érintett exportáló országokkal, aminek kedvezőtlen hatása lehet   bizonyos európai termékek exportjára? Ha igen, hogyan kívánja a Bizottság   elkerülni ezeket a kereskedelmi vitákat?</PARA><FN FNID="FN1"> HL L 268, 2003.10.18., 1.o.</FN></CONTENT></QUEST>