<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000114">O-000114/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28314">Anneli Jäätteenmäki</PERSON>, <PERSON ID="4335">Marielle De Sarnez</PERSON>, <PERSON ID="23691">Jelko Kacin</PERSON>, <PERSON ID="96945">Marietje Schaake</PERSON>, <PERSON ID="1405">Edward McMillan-Scott</PERSON>, Baroness <PERSON ID="4529">Sarah Ludford</PERSON>, <PERSON ID="840">Charles Goerens</PERSON>, <PERSON ID="34235">Stanimir Ilchev</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000114">Tárgy: Uniós álláspont Líbiáról</OBJECT><CONTENT><PARA>Az Unió reakciói a líbiai népfelkeléssel és polgárháborúval kapcsolatban meglehetősen határozatlanok és megkésettek voltak. Február közepén a Bizottság és a líbiai hatóságok tárgyaltak az EU–Líbia keretmegállapodásról, illetve egy 50 millió eurós pénzügyi támogatási csomagról. Mindeközben a líbiai nép Tripoli és Bengázi utcáin tüntetett. Egy héttel később a Tanács a líbiai feleket párbeszédre szólított fel a kedélyek lecsillapítása érdekében. Másnap Moammer Kadhafi sértegette a líbiai népet, patkányoknak és csótányoknak nevezve őket.</PARA><PARA>Az Unió az ENSZ Biztonsági Tanácsának 1973 sz. határozatáról szóló szavazást megelőzően nem alakított ki közös álláspontot Líbiával kapcsolatban. Míg Franciaország, az Egyesült Királyság és Portugália megszavazták a határozatot, Németország tartózkodott.</PARA><PARA>A vezető szerepet Franciaország és az Egyesült Királyság játszotta a folyamatban, míg az Unió külügyi és biztonságpolitikai főképviselője, Cathrine Ashton leginkább csak reagált a fejleményekre. Az Unió mellékszereplő volt és nem tett jelentős kezdeményezéseket.</PARA><PARA>1. Melyik szakaszban próbált az Unió külügyi és biztonságpolitikai főképviselője, Cathrine Ashton lépéseket tenni a líbiai helyzettel kapcsolatos közös uniós álláspont kialakítására? Milyen konkrét kezdeményezéseket tett Ashton asszony (a Lisszaboni Szerződés 31. cikkében megállapított megbízatásai alapján)? Próbált-e Ashton asszony összehangolt, közös uniós álláspontot kialakítani az ENSZ Biztonsági Tanácsának 1973 sz. határozatának megszavazását megelőzően?</PARA><PARA>2. Líbiában patthelyzet alakult ki Kadhafi erői és a felkelők között. Milyen lépések következnek most Líbiában?</PARA></CONTENT></QUEST>